pli: Seyyathāpi, susima, coraṁ āgucāriṁ gahetvā rañño dasseyyuṁ:


nikaya: sn

layer: root

title_pli: Saṁyutta Nikāya 12.70 7. Mahāvagga

pli: ‘ayaṁ te, deva, coro āgucārī, imassa yaṁ icchasi taṁ daṇḍaṁ paṇehī’ti.


pli: Tamenaṁ rājā evaṁ vadeyya:


pli: ‘gacchatha, bho, imaṁ purisaṁ daḷhāya rajjuyā pacchābāhaṁ gāḷhabandhanaṁ bandhitvā khuramuṇḍaṁ karitvā kharassarena paṇavena rathiyāya rathiyaṁ siṅghāṭakena siṅghāṭakaṁ parinetvā dakkhiṇena dvārena nikkhāmetvā dakkhiṇato nagarassa sīsaṁ chindathā’ti.


pli: Tamenaṁ rañño purisā daḷhāya rajjuyā pacchābāhaṁ gāḷhabandhanaṁ bandhitvā khuramuṇḍaṁ karitvā kharassarena paṇavena rathiyāya rathiyaṁ siṅghāṭakena siṅghāṭakaṁ parinetvā dakkhiṇena dvārena nikkhāmetvā dakkhiṇato nagarassa sīsaṁ chindeyyuṁ.


pli: Taṁ kiṁ maññasi, susima,


pli: api nu so puriso tatonidānaṁ dukkhaṁ domanassaṁ paṭisaṁvediyethā”ti?


pli: “Evaṁ, bhante”.


pli: “Yaṁ kho so, susima, puriso tatonidānaṁ dukkhaṁ domanassaṁ paṭisaṁvediyetha.


pli: Yā evaṁ svākkhāte dhammavinaye dhammatthenakassa pabbajjā, ayaṁ tato dukkhavipākatarā ca kaṭukavipākatarā ca, api ca vinipātāya saṁvattati.


pli: Yato ca kho tvaṁ, susima, accayaṁ accayato disvā yathādhammaṁ paṭikarosi taṁ te mayaṁ paṭiggaṇhāma.


pli: Vuddhi hesā, susima, ariyassa vinaye yo accayaṁ accayato disvā yathādhammaṁ paṭikaroti, āyatiñca saṁvaraṁ āpajjatī”ti.


pli: Dasamaṁ.


pli: Mahāvaggo sattamo.


pli: Tassuddānaṁ


pli: Dve assutavatā vuttā,


pli: puttamaṁsena cāparaṁ;


pli: Atthirāgo ca nagaraṁ,


pli: sammasaṁ naḷakalāpiyaṁ;


pli: Kosambī upayanti ca,


pli: dasamo susimena cāti.


title_pli: Saṁyutta Nikāya 12.71 8. Samaṇabrāhmaṇavagga

pli: Saṁyutta Nikāya 12.71


pli: 8. Samaṇabrāhmaṇavagga


pli: Jarāmaraṇasutta


pli: Evaṁ me sutaṁ—


pli: ekaṁ samayaṁ bhagavā sāvatthiyaṁ viharati jetavane anāthapiṇḍikassa ārāme.


pli: Tatra kho bhagavā …pe…


pli: “ye hi keci, bhikkhave, samaṇā vā brāhmaṇā vā jarāmaraṇaṁ nappajānanti, jarāmaraṇasamudayaṁ nappajānanti, jarāmaraṇanirodhaṁ nappajānanti, jarāmaraṇanirodhagāminiṁ paṭipadaṁ nappajānanti,


pli: na me te, bhikkhave, samaṇā vā brāhmaṇā vā samaṇesu vā samaṇasammatā brāhmaṇesu vā brāhmaṇasammatā, na ca pana te āyasmanto sāmaññatthaṁ vā brahmaññatthaṁ vā diṭṭheva dhamme sayaṁ abhiññā sacchikatvā upasampajja viharanti.


pli: Ye ca kho keci, bhikkhave, samaṇā vā brāhmaṇā vā jarāmaraṇaṁ pajānanti …pe… paṭipadaṁ pajānanti,


pli: te kho me, bhikkhave, samaṇā vā brāhmaṇā vā samaṇesu ceva samaṇasammatā brāhmaṇesu ca brāhmaṇasammatā, te ca panāyasmanto sāmaññatthañca brahmaññatthañca diṭṭheva dhamme sayaṁ abhiññā sacchikatvā upasampajja viharantī”ti.


pli: (Suttanto eko.)


pli: Paṭhamaṁ.


title_pli: Saṁyutta Nikāya 12.72–81 8. Samaṇabrāhmaṇavagga

pli: Saṁyutta Nikāya 12.72–81


pli: Jātisuttādidasaka


pli: “Sāvatthiyaṁ viharati.


pli: Jātiṁ nappajānanti …pe….


pli: “Bhavaṁ nappajānanti …pe….


pli: “Upādānaṁ nappajānanti …pe….


pli: “Taṇhaṁ nappajānanti …pe….


pli: “Vedanaṁ nappajānanti …pe….


pli: “Phassaṁ nappajānanti …pe….


pli: “Saḷāyatanaṁ nappajānanti …pe….


pli: “Nāmarūpaṁ nappajānanti …pe….


pli: “Viññāṇaṁ nappajānanti …pe….


pli: “Saṅkhāre nappajānanti, saṅkhārasamudayaṁ nappajānanti, saṅkhāranirodhaṁ nappajānanti, saṅkhāranirodhagāminiṁ paṭipadaṁ nappajānanti …pe…


pli: pajānanti …pe…


pli: sayaṁ abhiññā sacchikatvā upasampajja viharantī”ti.


pli: Ekādasamaṁ.


pli: Samaṇabrāhmaṇavaggo aṭṭhamo.


pli: Tassuddānaṁ


pli: Paccayekādasa vuttā,


pli: catusaccavibhajjanā;


pli: Samaṇabrāhmaṇavaggo,


pli: nidāne bhavati aṭṭhamo.


pli: vagguddānaṁ


pli: Buddho āhāro dasabalo,


pli: Kaḷāro gahapatipañcamo;


pli: Dukkhavaggo mahāvaggo,


pli: Aṭṭhamo samaṇabrāhmaṇoti.


title_pli: Saṁyutta Nikāya 12.8 1. Buddhavagga

pli: Saṁyutta Nikāya 12.8


pli: 1. Buddhavagga


pli: Koṇāgamanasutta


pli: “Koṇāgamanassa, bhikkhave, bhagavato arahato sammāsambuddhassa …pe….


title_pli: Saṁyutta Nikāya 12.82 9. Antarapeyyāla

pli: Saṁyutta Nikāya 12.82


pli: 9. Antarapeyyāla


pli: Satthusutta


pli: Sāvatthiyaṁ viharati.


pli: “Jarāmaraṇaṁ, bhikkhave, ajānatā apassatā yathābhūtaṁ jarāmaraṇe yathābhūtaṁ ñāṇāya satthā pariyesitabbo;


pli: jarāmaraṇasamudayaṁ ajānatā apassatā yathābhūtaṁ jarāmaraṇasamudaye yathābhūtaṁ ñāṇāya satthā pariyesitabbo;


pli: jarāmaraṇanirodhaṁ ajānatā apassatā yathābhūtaṁ jarāmaraṇanirodhe yathābhūtaṁ ñāṇāya satthā pariyesitabbo;


pli: jarāmaraṇanirodhagāminiṁ paṭipadaṁ ajānatā apassatā yathābhūtaṁ jarāmaraṇanirodhagāminiyā paṭipadāya yathābhūtaṁ ñāṇāya satthā pariyesitabbo”ti.


pli: (Suttanto eko.)


pli: Paṭhamaṁ.


pli: (Sabbesaṁ peyyālo evaṁ vitthāretabbo.)


title_pli: Saṁyutta Nikāya 12.83–92 9. Antarapeyyāla

pli: Saṁyutta Nikāya 12.83–92


pli: Dutiyasatthusuttādidasaka


pli: “Jātiṁ, bhikkhave, ajānatā apassatā yathābhūtaṁ …pe….


title_pli: “Bhavaṁ, bhikkhave, ajānatā apassatā yathābhūtaṁ …pe….


title_pli: “Upādānaṁ, bhikkhave, ajānatā apassatā yathābhūtaṁ …pe….


title_pli: “Taṇhaṁ, bhikkhave, ajānatā apassatā yathābhūtaṁ …pe….


title_pli: “Vedanaṁ, bhikkhave, ajānatā apassatā yathābhūtaṁ …pe….


title_pli: “Phassaṁ, bhikkhave, ajānatā apassatā yathābhūtaṁ …pe….


title_pli: “Saḷāyatanaṁ, bhikkhave, ajānatā apassatā yathābhūtaṁ …pe….


title_pli: Saṁyutta Nikāya 12.9 1. Buddhavagga

pli: Saṁyutta Nikāya 12.9


pli: 1. Buddhavagga


pli: Kassapasutta


pli: “Kassapassa, bhikkhave, bhagavato arahato sammāsambuddhassa …pe….


title_pli: “Nāmarūpaṁ, bhikkhave, ajānatā apassatā yathābhūtaṁ …pe….


title_pli: “Viññāṇaṁ, bhikkhave, ajānatā apassatā yathābhūtaṁ …pe….


title_pli: “Saṅkhāre, bhikkhave, ajānatā apassatā yathābhūtaṁ saṅkhāresu yathābhūtaṁ ñāṇāya satthā pariyesitabbo; saṅkhārasamudayaṁ


pli: saṅkhārasamudayaṁ ajānatā apassatā yathābhūtaṁ saṅkhārasamudaye yathābhūtaṁ ñāṇāya satthā pariyesitabbo;


pli: saṅkhāranirodhaṁ ajānatā apassatā yathābhūtaṁ saṅkhāranirodhe yathābhūtaṁ ñāṇāya satthā pariyesitabbo;


pli: saṅkhāranirodhagāminiṁ paṭipadaṁ ajānatā apassatā yathābhūtaṁ saṅkhāranirodhagāminiyā paṭipadāya yathābhūtaṁ ñāṇāya satthā pariyesitabbo”ti.


pli: Ekādasamaṁ.


pli: (Sabbesaṁ catusaccikaṁ kātabbaṁ.)


title_pli: Saṁyutta Nikāya 12.93–213 9. Antarapeyyāla

pli: Saṁyutta Nikāya 12.93–213


pli: 9. Antarapeyyāla


pli: Sikkhāsuttādipeyyālaekādasaka


pli: “Jarāmaraṇaṁ, bhikkhave, ajānatā apassatā yathābhūtaṁ jarāmaraṇe yathābhūtaṁ ñāṇāya sikkhā karaṇīyā.


pli: (Peyyālo. Catusaccikaṁ kātabbaṁ.)


title_pli: Saṁyutta Nikāya 13.1 1. Abhisamayavagga

pli: Saṁyutta Nikāya 13.1


pli: 1. Abhisamayavagga


pli: Nakhasikhāsutta


pli: Evaṁ me sutaṁ—


pli: ekaṁ samayaṁ bhagavā sāvatthiyaṁ viharati jetavane anāthapiṇḍikassa ārāme.


pli: Atha kho bhagavā parittaṁ nakhasikhāyaṁ paṁsuṁ āropetvā bhikkhū āmantesi:


pli: “Taṁ kiṁ maññatha, bhikkhave,


pli: katamaṁ nu kho bahutaraṁ, yo vāyaṁ mayā paritto nakhasikhāyaṁ paṁsu āropito, ayaṁ vā mahāpathavī”ti?


pli: “Etadeva, bhante, bahutaraṁ, yadidaṁ mahāpathavī.


pli: Appamattako bhagavatā paritto nakhasikhāyaṁ paṁsu āropito.


pli: Neva satimaṁ kalaṁ upeti na sahassimaṁ kalaṁ upeti na satasahassimaṁ kalaṁ upeti mahāpathaviṁ upanidhāya bhagavatā paritto nakhasikhāyaṁ paṁsu āropito”ti.


pli: “Evameva kho, bhikkhave, ariyasāvakassa diṭṭhisampannassa puggalassa abhisametāvino etadeva bahutaraṁ dukkhaṁ yadidaṁ parikkhīṇaṁ pariyādiṇṇaṁ;


pli: appamattakaṁ avasiṭṭhaṁ.


pli: Neva satimaṁ kalaṁ upeti na sahassimaṁ kalaṁ upeti na satasahassimaṁ kalaṁ upeti purimaṁ dukkhakkhandhaṁ parikkhīṇaṁ pariyādiṇṇaṁ upanidhāya yadidaṁ sattakkhattuṁparamatā.


pli: Evaṁ mahatthiyo kho, bhikkhave, dhammābhisamayo;


pli: Paṭhamaṁ.


title_pli: Saṁyutta Nikāya 13.10 1. Abhisamayavagga

pli: Saṁyutta Nikāya 13.10


pli: Dutiyapabbatasutta


pli: Sāvatthiyaṁ viharati.


pli: “Seyyathāpi, bhikkhave, himavā pabbatarājā parikkhayaṁ pariyādānaṁ gaccheyya, ṭhapetvā satta sāsapamattiyo pāsāṇasakkharā.


pli: Taṁ kiṁ maññatha, bhikkhave,


pli: katamaṁ nu kho bahutaraṁ, yaṁ vā himavato pabbatarājassa parikkhīṇaṁ pariyādiṇṇaṁ yā vā satta sāsapamattiyo pāsāṇasakkharā avasiṭṭhā”ti?


pli: “Etadeva, bhante, bahutaraṁ himavato pabbatarājassa yadidaṁ parikkhīṇaṁ pariyādiṇṇaṁ;


pli: appamattikā satta sāsapamattiyo pāsāṇasakkharā avasiṭṭhā.


pli: Neva satimaṁ kalaṁ upenti na sahassimaṁ kalaṁ upenti na satasahassimaṁ kalaṁ upenti himavato pabbatarājassa parikkhīṇaṁ pariyādiṇṇaṁ upanidhāya satta sāsapamattiyo pāsāṇasakkharā avasiṭṭhā”ti.


pli: Evaṁ mahatthiyo kho, bhikkhave, dhammābhisamayo, evaṁ mahatthiyo dhammacakkhupaṭilābho”ti.


pli: Dasamaṁ.


title_pli: Saṁyutta Nikāya 13.11 1. Abhisamayavagga

pli: Saṁyutta Nikāya 13.11


pli: 1. Abhisamayavagga


pli: Tatiyapabbatasutta


pli: “Seyyathāpi, bhikkhave, puriso sinerussa pabbatarājassa satta muggamattiyo pāsāṇasakkharā upanikkhipeyya.


pli: katamaṁ nu kho bahutaraṁ, yā vā satta muggamattiyo pāsāṇasakkharā upanikkhittā yo vā sineru pabbatarājā”ti?


pli: “Etadeva, bhante, bahutaraṁ yadidaṁ sineru pabbatarājā;


pli: appamattikā satta muggamattiyo pāsāṇasakkharā upanikkhittā.


pli: Neva satimaṁ kalaṁ upenti na sahassimaṁ kalaṁ upenti na satasahassimaṁ kalaṁ upenti sineruṁ pabbatarājānaṁ upanidhāya satta muggamattiyo pāsāṇasakkharā upanikkhittā”ti.


pli: “Evameva kho, bhikkhave, ariyasāvakassa diṭṭhisampannassa puggalassa adhigamaṁ upanidhāya aññatitthiyasamaṇabrāhmaṇaparibbājakānaṁ adhigamo neva satimaṁ kalaṁ upeti na sahassimaṁ kalaṁ upeti na satasahassimaṁ kalaṁ upeti.


pli: Evaṁ mahādhigamo, bhikkhave, diṭṭhisampanno puggalo, evaṁ mahābhiñño”ti.


pli: Ekādasamaṁ.


pli: Abhisamayasaṁyuttaṁ samattaṁ.


pli: Tassuddānaṁ


pli: Nakhasikhā pokkharaṇī,


pli: sambhejjaudake ca dve;


pli: Dve pathavī dve samuddā,


pli: tayo ca pabbatūpamāti.


title_pli: Saṁyutta Nikāya 13.2 1. Abhisamayavagga

pli: Saṁyutta Nikāya 13.2


pli: 1. Abhisamayavagga


pli: Pokkharaṇīsutta


pli: Sāvatthiyaṁ viharati.


pli: “Seyyathāpi, bhikkhave, pokkharaṇī paññāsayojanāni āyāmena paññāsayojanāni vitthārena paññāsayojanāni ubbedhena, puṇṇā udakassa samatittikā kākapeyyā.


pli: Tato puriso kusaggena udakaṁ uddhareyya.


pli: Taṁ kiṁ maññatha, bhikkhave,


pli: katamaṁ nu kho bahutaraṁ, yaṁ vā kusaggena udakaṁ ubbhataṁ yaṁ vā pokkharaṇiyā udakan”ti?


pli: “Etadeva, bhante, bahutaraṁ, yadidaṁ pokkharaṇiyā udakaṁ.


pli: Appamattakaṁ kusaggena udakaṁ ubbhataṁ.


pli: Neva satimaṁ kalaṁ upeti na sahassimaṁ kalaṁ upeti na satasahassimaṁ kalaṁ upeti pokkharaṇiyā udakaṁ upanidhāya kusaggena udakaṁ ubbhatan”ti.


pli: “Evameva kho, bhikkhave, ariyasāvakassa diṭṭhisampannassa puggalassa abhisametāvino etadeva bahutaraṁ dukkhaṁ yadidaṁ parikkhīṇaṁ pariyādiṇṇaṁ; appamattakaṁ avasiṭṭhaṁ.


pli: Neva satimaṁ kalaṁ upeti na sahassimaṁ kalaṁ upeti na satasahassimaṁ kalaṁ upeti purimaṁ dukkhakkhandhaṁ parikkhīṇaṁ pariyādiṇṇaṁ upanidhāya, yadidaṁ sattakkhattuṁparamatā.


pli: Evaṁ mahatthiyo kho, bhikkhave, dhammābhisamayo; evaṁ mahatthiyo dhammacakkhupaṭilābho”ti.


pli: Dutiyaṁ.


title_pli: Saṁyutta Nikāya 13.3 1. Abhisamayavagga

pli: Saṁyutta Nikāya 13.3


pli: Sambhejjaudakasutta


pli: “Seyyathāpi, bhikkhave, yatthimā mahānadiyo saṁsandanti samenti, seyyathidaṁ—


pli: gaṅgā yamunā aciravatī sarabhū mahī, tato puriso dve vā tīṇi vā udakaphusitāni uddhareyya.


pli: katamaṁ nu kho bahutaraṁ, yāni vā dve vā tīṇi vā udakaphusitāni ubbhatāni yaṁ vā sambhejjaudakan”ti?


pli: “Etadeva, bhante, bahutaraṁ yadidaṁ sambhejjaudakaṁ;


pli: appamattakāni dve vā tīṇi vā udakaphusitāni ubbhatāni.


pli: Neva satimaṁ kalaṁ upenti na sahassimaṁ kalaṁ upenti na satasahassimaṁ kalaṁ upenti sambhejjaudakaṁ upanidhāya dve vā tīṇi vā udakaphusitāni ubbhatānī”ti.


pli: “Evameva kho, bhikkhave …pe…


pli: dhammacakkhupaṭilābho”ti.


pli: Tatiyaṁ.


title_pli: Saṁyutta Nikāya 13.4 1. Abhisamayavagga

pli: Saṁyutta Nikāya 13.4


pli: 1. Abhisamayavagga


pli: Dutiyasambhejjaudakasutta


pli: Sāvatthiyaṁ viharati.


pli: gaṅgā yamunā aciravatī sarabhū mahī, taṁ udakaṁ parikkhayaṁ pariyādānaṁ gaccheyya ṭhapetvā dve vā tīṇi vā udakaphusitāni.


pli: Taṁ kiṁ maññatha, bhikkhave,


pli: katamaṁ nu kho bahutaraṁ, yaṁ vā sambhejjaudakaṁ parikkhīṇaṁ pariyādiṇṇaṁ yāni vā dve vā tīṇi vā udakaphusitāni avasiṭṭhānī”ti?


pli: “Etadeva, bhante, bahutaraṁ sambhejjaudakaṁ yadidaṁ parikkhīṇaṁ pariyādiṇṇaṁ;


pli: appamattakāni dve vā tīṇi vā udakaphusitāni avasiṭṭhāni.


pli: Neva satimaṁ kalaṁ upenti na sahassimaṁ kalaṁ upenti na satasahassimaṁ kalaṁ upenti sambhejjaudakaṁ parikkhīṇaṁ pariyādiṇṇaṁ upanidhāya dve vā tīṇi vā udakaphusitāni avasiṭṭhānī”ti.


pli: Catutthaṁ.


title_pli: Saṁyutta Nikāya 13.5 1. Abhisamayavagga

pli: Saṁyutta Nikāya 13.5


pli: Pathavīsutta


pli: “Seyyathāpi, bhikkhave, puriso mahāpathaviyā satta kolaṭṭhimattiyo guḷikā upanikkhipeyya.


pli: katamaṁ nu kho bahutaraṁ, yā vā satta kolaṭṭhimattiyo guḷikā upanikkhittā yā vā mahāpathavī”ti?


pli: “Etadeva, bhante, bahutaraṁ, yadidaṁ mahāpathavī;


pli: appamattikā satta kolaṭṭhimattiyo guḷikā upanikkhittā.


pli: Neva satimaṁ kalaṁ upenti na sahassimaṁ kalaṁ upenti na satasahassimaṁ kalaṁ upenti mahāpathaviṁ upanidhāya satta kolaṭṭhimattiyo guḷikā upanikkhittā”ti.


pli: “Evameva kho, bhikkhave …pe…


pli: dhammacakkhupaṭilābho”ti.


pli: Pañcamaṁ.


title_pli: Saṁyutta Nikāya 13.6 1. Abhisamayavagga

pli: Saṁyutta Nikāya 13.6


pli: 1. Abhisamayavagga


pli: Dutiyapathavīsutta


pli: Sāvatthiyaṁ viharati.


pli: “Seyyathāpi, bhikkhave, mahāpathavī parikkhayaṁ pariyādānaṁ gaccheyya, ṭhapetvā satta kolaṭṭhimattiyo guḷikā.


pli: Taṁ kiṁ maññatha, bhikkhave,


pli: katamaṁ nu kho bahutaraṁ, yaṁ vā mahāpathaviyā parikkhīṇaṁ pariyādiṇṇaṁ yā vā satta kolaṭṭhimattiyo guḷikā avasiṭṭhā”ti?


pli: “Etadeva, bhante, bahutaraṁ, mahāpathaviyā, yadidaṁ parikkhīṇaṁ pariyādiṇṇaṁ;


pli: appamattikā satta kolaṭṭhimattiyo guḷikā avasiṭṭhā.


pli: Neva satimaṁ kalaṁ upenti na sahassimaṁ kalaṁ upenti na satasahassimaṁ kalaṁ upenti mahāpathaviyā parikkhīṇaṁ pariyādiṇṇaṁ upanidhāya satta kolaṭṭhimattiyo guḷikā avasiṭṭhā”ti.


pli: Chaṭṭhaṁ.


title_pli: Saṁyutta Nikāya 13.7 1. Abhisamayavagga

pli: Saṁyutta Nikāya 13.7


pli: Samuddasutta


pli: “Seyyathāpi, bhikkhave, puriso mahāsamuddato dve vā tīṇi vā udakaphusitāni uddhareyya.


pli: katamaṁ nu kho bahutaraṁ, yāni vā dve vā tīṇi vā udakaphusitāni ubbhatāni yaṁ vā mahāsamudde udakan”ti?


pli: “Etadeva, bhante, bahutaraṁ, yadidaṁ mahāsamudde udakaṁ;


pli: appamattakāni dve vā tīṇi vā udakaphusitāni ubbhatāni.


pli: Neva satimaṁ kalaṁ upenti na sahassimaṁ kalaṁ upenti na satasahassimaṁ kalaṁ upenti mahāsamudde udakaṁ upanidhāya dve vā tīṇi vā udakaphusitāni ubbhatānī”ti.


pli: “Evameva kho, bhikkhave …pe…


pli: dhammacakkhupaṭilābho”ti.


pli: Sattamaṁ.


title_pli: Saṁyutta Nikāya 13.8 1. Abhisamayavagga

pli: Saṁyutta Nikāya 13.8


pli: 1. Abhisamayavagga


pli: Dutiyasamuddasutta


pli: Sāvatthiyaṁ viharati.


pli: “Seyyathāpi, bhikkhave, mahāsamuddo parikkhayaṁ pariyādānaṁ gaccheyya, ṭhapetvā dve vā tīṇi vā udakaphusitāni.


pli: Taṁ kiṁ maññatha, bhikkhave,


pli: katamaṁ nu kho bahutaraṁ, yaṁ vā mahāsamudde udakaṁ parikkhīṇaṁ pariyādiṇṇaṁ yāni vā dve vā tīṇi vā udakaphusitāni avasiṭṭhānī”ti?


pli: “Etadeva, bhante, bahutaraṁ mahāsamudde udakaṁ, yadidaṁ parikkhīṇaṁ pariyādiṇṇaṁ;


pli: appamattakāni dve vā tīṇi vā udakaphusitāni avasiṭṭhāni.


pli: Neva satimaṁ kalaṁ upenti na sahassimaṁ kalaṁ upenti na satasahassimaṁ kalaṁ upenti mahāsamudde udakaṁ parikkhīṇaṁ pariyādiṇṇaṁ upanidhāya dve vā tīṇi vā udakaphusitāni avasiṭṭhānī”ti.


pli: Aṭṭhamaṁ.


title_pli: Saṁyutta Nikāya 13.9 1. Abhisamayavagga

pli: Saṁyutta Nikāya 13.9


pli: Pabbatasutta


pli: “Seyyathāpi, bhikkhave, puriso himavato pabbatarājassa satta sāsapamattiyo pāsāṇasakkharā upanikkhipeyya.


pli: katamaṁ nu kho bahutaraṁ, yā vā satta sāsapamattiyo pāsāṇasakkharā upanikkhittā yo vā himavā pabbatarājā”ti?


pli: “Etadeva, bhante, bahutaraṁ yadidaṁ himavā pabbatarājā;


pli: appamattikā satta sāsapamattiyo pāsāṇasakkharā upanikkhittā.


pli: Neva satimaṁ kalaṁ upenti na sahassimaṁ kalaṁ upenti na satasahassimaṁ kalaṁ upenti himavantaṁ pabbatarājānaṁ upanidhāya satta sāsapamattiyo pāsāṇasakkharā upanikkhittā”ti.


pli: “Evameva kho …pe…


pli: dhammacakkhupaṭilābho”ti.


pli: Navamaṁ.


title_pli: Saṁyutta Nikāya 14.1 1. Nānattavagga

pli: Saṁyutta Nikāya 14.1


pli: 1. Nānattavagga


pli: Dhātunānattasutta


pli: Sāvatthiyaṁ viharati.


pli: “Dhātunānattaṁ vo, bhikkhave, desessāmi.


pli: Taṁ suṇātha, sādhukaṁ manasi karotha, bhāsissāmī”ti.


pli: “Evaṁ, bhante”ti kho te bhikkhū bhagavato paccassosuṁ.


pli: Bhagavā etadavoca:


pli: “Katamañca, bhikkhave, dhātunānattaṁ?


pli: Cakkhudhātu rūpadhātu cakkhuviññāṇadhātu, sotadhātu saddadhātu sotaviññāṇadhātu, ghānadhātu gandhadhātu ghānaviññāṇadhātu, jivhādhātu rasadhātu jivhāviññāṇadhātu, kāyadhātu phoṭṭhabbadhātu kāyaviññāṇadhātu, manodhātu dhammadhātu manoviññāṇadhātu—


pli: idaṁ vuccati, bhikkhave, dhātunānattan”ti.


pli: Paṭhamaṁ.


title_pli: Saṁyutta Nikāya 14.10 1. Nānattavagga

pli: Saṁyutta Nikāya 14.10


pli: Dutiyabāhiraphassanānattasutta


pli: “Dhātunānattaṁ, bhikkhave, paṭicca uppajjati saññānānattaṁ,


pli: saññānānattaṁ paṭicca uppajjati saṅkappanānattaṁ,


pli: phassa …


pli: vedanā …


pli: chanda …


pli: pariḷāha …


pli: pariyesanānānattaṁ paṭicca uppajjati lābhanānattaṁ;


pli: no lābhanānattaṁ paṭicca uppajjati pariyesanānānattaṁ,


pli: no pariyesanānānattaṁ paṭicca uppajjati pariḷāhanānattaṁ, no pariḷāhanānattaṁ paṭicca uppajjati …pe…


pli: saṅkappa …


pli: saññānānattaṁ, no saññānānattaṁ paṭicca uppajjati dhātunānattaṁ.


pli: Katamañca, bhikkhave, dhātunānattaṁ?


pli: Rūpadhātu …pe… dhammadhātu—


pli: idaṁ vuccati, bhikkhave, dhātunānattaṁ.


pli: Kathañca, bhikkhave, dhātunānattaṁ paṭicca uppajjati saññānānattaṁ,


pli: saññānānattaṁ paṭicca uppajjati saṅkappanānattaṁ?


pli: Phassa …


pli: pariyesanā …


pli: lābha …


pli: no pariyesanānānattaṁ paṭicca uppajjati pariḷāha …


pli: vedanā …


pli: phassa …


pli: no saṅkappanānattaṁ paṭicca uppajjati saññānānattaṁ, no saññānānattaṁ paṭicca uppajjati dhātunānattaṁ?


pli: Rūpadhātuṁ, bhikkhave, paṭicca uppajjati rūpasaññā …pe…


pli: dhammadhātuṁ paṭicca uppajjati dhammasaññā, dhammasaññaṁ paṭicca uppajjati …pe…


pli: dhammapariyesanā, dhammapariyesanaṁ paṭicca uppajjati dhammalābho;


pli: no dhammalābhaṁ paṭicca uppajjati dhammapariyesanā, no dhammapariyesanaṁ paṭicca uppajjati dhammapariḷāho, no dhammapariḷāhaṁ paṭicca uppajjati dhammacchando, no dhammacchandaṁ paṭicca uppajjati dhammasamphassajā vedanā, no dhammasamphassajaṁ vedanaṁ paṭicca uppajjati dhammasamphasso, no dhammasamphassaṁ paṭicca uppajjati dhammasaṅkappo, no dhammasaṅkappaṁ paṭicca uppajjati dhammasaññā, no dhammasaññaṁ paṭicca uppajjati dhammadhātu.


pli: Evaṁ kho, bhikkhave, dhātunānattaṁ paṭicca uppajjati saññānānattaṁ, saññānānattaṁ paṭicca uppajjati …pe…


pli: saṅkappa …


pli: chanda …


pli: pariḷāha …


pli: no lābhanānattaṁ paṭicca uppajjati pariyesanānānattaṁ, no pariyesanānānattaṁ paṭicca uppajjati pariḷāhanānattaṁ, no pariḷāhanānattaṁ paṭicca uppajjati chandanānattaṁ, no chandanānattaṁ paṭicca uppajjati vedanānānattaṁ, no vedanānānattaṁ paṭicca uppajjati phassanānattaṁ, no phassanānattaṁ paṭicca uppajjati saṅkappanānattaṁ, no saṅkappanānattaṁ paṭicca uppajjati saññānānattaṁ, no saññānānattaṁ paṭicca uppajjati dhātunānattan”ti.


pli: Dasamaṁ.


pli: Nānattavaggo paṭhamo.


pli: Tassuddānaṁ


pli: Dhātuphassañca no cetaṁ,


pli: vedanā apare duve;


pli: Etaṁ ajjhattapañcakaṁ,


pli: dhātusaññañca no cetaṁ;


pli: Phassassa apare duve,


pli: etaṁ bāhirapañcakanti.


title_pli: Saṁyutta Nikāya 14.11 2. Dutiyavagga

pli: Saṁyutta Nikāya 14.11


pli: 2. Dutiyavagga


pli: Sattadhātusutta


pli: Sāvatthiyaṁ viharati.


pli: “Sattimā, bhikkhave, dhātuyo.


pli: Katamā satta?


pli: Ābhādhātu, subhadhātu, ākāsānañcāyatanadhātu, viññāṇañcāyatanadhātu, ākiñcaññāyatanadhātu, nevasaññānāsaññāyatanadhātu, saññāvedayitanirodhadhātu—


pli: imā kho, bhikkhave, satta dhātuyo”ti.


pli: Evaṁ vutte, aññataro bhikkhu bhagavantaṁ etadavoca:


pli: “yā cāyaṁ, bhante, ābhādhātu yā ca subhadhātu yā ca ākāsānañcāyatanadhātu yā ca viññāṇañcāyatanadhātu yā ca ākiñcaññāyatanadhātu yā ca nevasaññānāsaññāyatanadhātu yā ca saññāvedayitanirodhadhātu—imā nu kho, bhante, dhātuyo kiṁ paṭicca paññāyantī”ti?


pli: “Yāyaṁ, bhikkhu, ābhādhātu—ayaṁ dhātu andhakāraṁ paṭicca paññāyati.


pli: Yāyaṁ, bhikkhu, subhadhātu—ayaṁ dhātu asubhaṁ paṭicca paññāyati.


pli: Yāyaṁ, bhikkhu, ākāsānañcāyatanadhātu—ayaṁ dhātu rūpaṁ paṭicca paññāyati.


pli: Yāyaṁ, bhikkhu, viññāṇañcāyatanadhātu—ayaṁ dhātu ākāsānañcāyatanaṁ paṭicca paññāyati.


pli: Yāyaṁ, bhikkhu, ākiñcaññāyatanadhātu—ayaṁ dhātu viññāṇañcāyatanaṁ paṭicca paññāyati.


pli: Yāyaṁ, bhikkhu, nevasaññānāsaññāyatanadhātu—ayaṁ dhātu ākiñcaññāyatanaṁ paṭicca paññāyati.


pli: Yāyaṁ, bhikkhu, saññāvedayitanirodhadhātu—ayaṁ dhātu nirodhaṁ paṭicca paññāyatī”ti.


pli: “Yā cāyaṁ, bhante, ābhādhātu yā ca subhadhātu yā ca ākāsānañcāyatanadhātu yā ca viññāṇañcāyatanadhātu yā ca ākiñcaññāyatanadhātu yā ca nevasaññānāsaññāyatanadhātu yā ca saññāvedayitanirodhadhātu—imā nu kho, bhante, dhātuyo kathaṁ samāpatti pattabbā”ti?


pli: “Yā cāyaṁ, bhikkhu, ābhādhātu yā ca subhadhātu yā ca ākāsānañcāyatanadhātu yā ca viññāṇañcāyatanadhātu yā ca ākiñcaññāyatanadhātu—imā dhātuyo saññāsamāpatti pattabbā.


pli: Yāyaṁ, bhikkhu, nevasaññānāsaññāyatanadhātu—ayaṁ dhātu saṅkhārāvasesasamāpatti pattabbā.


pli: Yāyaṁ, bhikkhu, saññāvedayitanirodhadhātu—ayaṁ dhātu nirodhasamāpatti pattabbā”ti.


pli: Paṭhamaṁ.


title_pli: Saṁyutta Nikāya 14.12 2. Dutiyavagga

pli: Saṁyutta Nikāya 14.12


pli: 2. Dutiyavagga


pli: Sanidānasutta


pli: Sāvatthiyaṁ viharati.


pli: “Sanidānaṁ, bhikkhave, uppajjati kāmavitakko, no anidānaṁ; sanidānaṁ uppajjati byāpādavitakko, no anidānaṁ; sanidānaṁ uppajjati vihiṁsāvitakko, no anidānaṁ.


pli: Kathañca, bhikkhave, sanidānaṁ uppajjati kāmavitakko, no anidānaṁ; sanidānaṁ uppajjati byāpādavitakko, no anidānaṁ; sanidānaṁ uppajjati vihiṁsāvitakko, no anidānaṁ?


pli: Kāmadhātuṁ, bhikkhave, paṭicca uppajjati kāmasaññā, kāmasaññaṁ paṭicca uppajjati kāmasaṅkappo, kāmasaṅkappaṁ paṭicca uppajjati kāmacchando, kāmacchandaṁ paṭicca uppajjati kāmapariḷāho, kāmapariḷāhaṁ paṭicca uppajjati kāmapariyesanā.


pli: Kāmapariyesanaṁ, bhikkhave, pariyesamāno assutavā puthujjano tīhi ṭhānehi micchā paṭipajjati—kāyena, vācāya, manasā.


pli: Byāpādadhātuṁ, bhikkhave, paṭicca uppajjati byāpādasaññā, byāpādasaññaṁ paṭicca uppajjati byāpādasaṅkappo …pe… byāpādacchando … byāpādapariḷāho … byāpādapariyesanā …


pli: byāpādapariyesanaṁ, bhikkhave, pariyesamāno assutavā puthujjano tīhi ṭhānehi micchā paṭipajjati—kāyena, vācāya, manasā.


pli: Vihiṁsādhātuṁ, bhikkhave, paṭicca uppajjati vihiṁsāsaññā; vihiṁsāsaññaṁ paṭicca uppajjati vihiṁsāsaṅkappo …pe… vihiṁsāchando … vihiṁsāpariḷāho … vihiṁsāpariyesanā …


pli: vihiṁsāpariyesanaṁ, bhikkhave, pariyesamāno assutavā puthujjano tīhi ṭhānehi micchā paṭipajjati—kāyena, vācāya, manasā.


pli: Seyyathāpi, bhikkhave, puriso ādittaṁ tiṇukkaṁ sukkhe tiṇadāye nikkhipeyya; no ce hatthehi ca pādehi ca khippameva nibbāpeyya. Evañhi, bhikkhave, ye tiṇakaṭṭhanissitā pāṇā te anayabyasanaṁ āpajjeyyuṁ.


pli: Evameva kho, bhikkhave, yo hi koci samaṇo vā brāhmaṇo vā uppannaṁ visamagataṁ saññaṁ na khippameva pajahati vinodeti byantīkaroti anabhāvaṁ gameti, so diṭṭhe ceva dhamme dukkhaṁ viharati savighātaṁ saupāyāsaṁ sapariḷāhaṁ;


pli: kāyassa ca bhedā paraṁ maraṇā duggati pāṭikaṅkhā.


pli: Sanidānaṁ, bhikkhave, uppajjati nekkhammavitakko, no anidānaṁ; sanidānaṁ uppajjati abyāpādavitakko, no anidānaṁ; sanidānaṁ uppajjati avihiṁsāvitakko, no anidānaṁ.


pli: Kathañca, bhikkhave, sanidānaṁ uppajjati nekkhammavitakko, no anidānaṁ; sanidānaṁ uppajjati abyāpādavitakko, no anidānaṁ; sanidānaṁ uppajjati avihiṁsāvitakko, no anidānaṁ?


pli: Nekkhammadhātuṁ, bhikkhave, paṭicca uppajjati nekkhammasaññā,


pli: nekkhammasaññaṁ paṭicca uppajjati nekkhammasaṅkappo,


pli: nekkhammasaṅkappaṁ paṭicca uppajjati nekkhammacchando,


pli: nekkhammacchandaṁ paṭicca uppajjati nekkhammapariḷāho,


pli: nekkhammapariḷāhaṁ paṭicca uppajjati nekkhammapariyesanā;


pli: nekkhammapariyesanaṁ, bhikkhave, pariyesamāno sutavā ariyasāvako tīhi ṭhānehi sammā paṭipajjati—kāyena, vācāya, manasā.


pli: Abyāpādadhātuṁ, bhikkhave, paṭicca uppajjati abyāpādasaññā,


pli: abyāpādasaññaṁ paṭicca uppajjati abyāpādasaṅkappo …pe…


pli: abyāpādacchando …


pli: abyāpādapariḷāho …


pli: abyāpādapariyesanā,


pli: abyāpādapariyesanaṁ, bhikkhave, pariyesamāno sutavā ariyasāvako tīhi ṭhānehi sammā paṭipajjati—kāyena, vācāya, manasā.


pli: Avihiṁsādhātuṁ, bhikkhave, paṭicca uppajjati avihiṁsāsaññā,


pli: avihiṁsāsaññaṁ paṭicca uppajjati avihiṁsāsaṅkappo,


pli: avihiṁsāsaṅkappaṁ paṭicca uppajjati avihiṁsāchando,


pli: avihiṁsāchandaṁ paṭicca uppajjati avihiṁsāpariḷāho,


pli: avihiṁsāpariḷāhaṁ paṭicca uppajjati avihiṁsāpariyesanā;


pli: avihiṁsāpariyesanaṁ, bhikkhave, pariyesamāno sutavā ariyasāvako tīhi ṭhānehi sammā paṭipajjati—kāyena, vācāya, manasā.


pli: Seyyathāpi, bhikkhave, puriso ādittaṁ tiṇukkaṁ sukkhe tiṇadāye nikkhipeyya; tamenaṁ hatthehi ca pādehi ca khippameva nibbāpeyya. Evañhi, bhikkhave, ye tiṇakaṭṭhanissitā pāṇā te na anayabyasanaṁ āpajjeyyuṁ.


pli: Evameva kho, bhikkhave, yo hi koci samaṇo vā brāhmaṇo vā uppannaṁ visamagataṁ saññaṁ khippameva pajahati vinodeti byantīkaroti anabhāvaṁ gameti, so diṭṭhe ceva dhamme sukhaṁ viharati avighātaṁ anupāyāsaṁ apariḷāhaṁ;


pli: kāyassa ca bhedā paraṁ maraṇā sugati pāṭikaṅkhā”ti.


pli: Dutiyaṁ.


title_pli: Saṁyutta Nikāya 14.13 2. Dutiyavagga

pli: Saṁyutta Nikāya 14.13


pli: 2. Dutiyavagga


pli: Giñjakāvasathasutta


pli: Ekaṁ samayaṁ bhagavā ñātike viharati giñjakāvasathe.


pli: Tatra kho bhagavā bhikkhū āmantesi:


pli: “bhikkhavo”ti.


pli: “Bhadante”ti te bhikkhū bhagavato paccassosuṁ.


pli: Bhagavā etadavoca:


pli: “Dhātuṁ, bhikkhave, paṭicca uppajjati saññā, uppajjati diṭṭhi, uppajjati vitakko”ti.


pli: Evaṁ vutte, āyasmā kaccāno bhagavantaṁ etadavoca:


pli: “yāyaṁ, bhante, diṭṭhi:


pli: ‘asammāsambuddhesu sammāsambuddhā’ti, ayaṁ nu kho, bhante, diṭṭhi kiṁ paṭicca paññāyatī”ti?


pli: “Mahati kho esā, kaccāna, dhātu yadidaṁ avijjādhātu.


pli: Hīnaṁ, kaccāna, dhātuṁ paṭicca uppajjati hīnā saññā, hīnā diṭṭhi, hīno vitakko, hīnā cetanā, hīnā patthanā, hīno paṇidhi, hīno puggalo, hīnā vācā;


pli: hīnaṁ ācikkhati deseti paññapeti paṭṭhapeti vivarati vibhajati uttānīkaroti;


pli: hīnā tassa upapattīti vadāmi.


pli: Majjhimaṁ, kaccāna, dhātuṁ paṭicca uppajjati majjhimā saññā, majjhimā diṭṭhi, majjhimo vitakko, majjhimā cetanā, majjhimā patthanā, majjhimo paṇidhi, majjhimo puggalo, majjhimā vācā;


pli: majjhimaṁ ācikkhati deseti paññapeti paṭṭhapeti vivarati vibhajati uttānīkaroti;


pli: majjhimā tassa upapattīti vadāmi.


pli: Paṇītaṁ, kaccāna, dhātuṁ paṭicca uppajjati paṇītā saññā, paṇītā diṭṭhi, paṇīto vitakko, paṇītā cetanā, paṇītā patthanā, paṇīto paṇidhi, paṇīto puggalo, paṇītā vācā;


pli: paṇītaṁ ācikkhati deseti paññapeti paṭṭhapeti vivarati vibhajati uttānīkaroti;


pli: paṇītā tassa upapattīti vadāmī”ti.


pli: Tatiyaṁ.


title_pli: Saṁyutta Nikāya 14.14 2. Dutiyavagga

pli: Saṁyutta Nikāya 14.14


pli: 2. Dutiyavagga


pli: Hīnādhimuttikasutta


pli: Sāvatthiyaṁ viharati.


pli: “Dhātusova, bhikkhave, sattā saṁsandanti samenti.


pli: Hīnādhimuttikā hīnādhimuttikehi saddhiṁ saṁsandanti samenti;


pli: kalyāṇādhimuttikā kalyāṇādhimuttikehi saddhiṁ saṁsandanti samenti.


pli: Atītampi kho, bhikkhave, addhānaṁ dhātusova sattā saṁsandiṁsu samiṁsu.


pli: Hīnādhimuttikā hīnādhimuttikehi saddhiṁ saṁsandiṁsu samiṁsu;


pli: kalyāṇādhimuttikā kalyāṇādhimuttikehi saddhiṁ saṁsandiṁsu samiṁsu.


pli: Anāgatampi kho, bhikkhave, addhānaṁ dhātusova sattā saṁsandissanti samessanti.


pli: Hīnādhimuttikā hīnādhimuttikehi saddhiṁ saṁsandissanti samessanti;


pli: kalyāṇādhimuttikā kalyāṇādhimuttikehi saddhiṁ saṁsandissanti samessanti.


pli: Etarahipi kho, bhikkhave, paccuppannaṁ addhānaṁ dhātusova sattā saṁsandanti samenti.


pli: kalyāṇādhimuttikā kalyāṇādhimuttikehi saddhiṁ saṁsandanti samentī”ti.


pli: Catutthaṁ.


title_pli: Saṁyutta Nikāya 14.15 2. Dutiyavagga

pli: Saṁyutta Nikāya 14.15


pli: Caṅkamasutta


pli: Ekaṁ samayaṁ bhagavā rājagahe viharati gijjhakūṭe pabbate.


pli: Tena kho pana samayena āyasmā sāriputto sambahulehi bhikkhūhi saddhiṁ bhagavato avidūre caṅkamati;


pli: āyasmāpi kho mahāmoggallāno sambahulehi bhikkhūhi saddhiṁ bhagavato avidūre caṅkamati;


pli: āyasmāpi kho mahākassapo sambahulehi bhikkhūhi saddhiṁ bhagavato avidūre caṅkamati;


pli: āyasmāpi kho anuruddho sambahulehi bhikkhūhi saddhiṁ bhagavato avidūre caṅkamati;


pli: āyasmāpi kho puṇṇo mantāniputto sambahulehi bhikkhūhi saddhiṁ bhagavato avidūre caṅkamati;


pli: āyasmāpi kho upāli sambahulehi bhikkhūhi saddhiṁ bhagavato avidūre caṅkamati;


pli: āyasmāpi kho ānando sambahulehi bhikkhūhi saddhiṁ bhagavato avidūre caṅkamati;


pli: devadattopi kho sambahulehi bhikkhūhi saddhiṁ bhagavato avidūre caṅkamati.


pli: Atha kho bhagavā bhikkhū āmantesi:


pli: “passatha no tumhe, bhikkhave, sāriputtaṁ sambahulehi bhikkhūhi saddhiṁ caṅkamantan”ti?


pli: “Evaṁ, bhante”.


pli: “Sabbe kho ete, bhikkhave, bhikkhū mahāpaññā.


pli: Passatha no tumhe, bhikkhave, moggallānaṁ sambahulehi bhikkhūhi saddhiṁ caṅkamantan”ti?


pli: “Sabbe kho ete, bhikkhave, bhikkhū mahiddhikā.


pli: Passatha no tumhe, bhikkhave, kassapaṁ sambahulehi bhikkhūhi saddhiṁ caṅkamantan”ti?


pli: “Sabbe kho ete, bhikkhave, bhikkhū dhutavādā.


pli: Passatha no tumhe, bhikkhave, anuruddhaṁ sambahulehi bhikkhūhi saddhiṁ caṅkamantan”ti?


pli: “Sabbe kho ete, bhikkhave, bhikkhū dibbacakkhukā.


pli: Passatha no tumhe, bhikkhave, puṇṇaṁ mantāniputtaṁ sambahulehi bhikkhūhi saddhiṁ caṅkamantan”ti?


pli: “Sabbe kho ete, bhikkhave, bhikkhū dhammakathikā.


pli: Passatha no tumhe, bhikkhave, upāliṁ sambahulehi bhikkhūhi saddhiṁ caṅkamantan”ti?


pli: “Sabbe kho ete, bhikkhave, bhikkhū vinayadharā.


pli: Passatha no tumhe, bhikkhave, ānandaṁ sambahulehi bhikkhūhi saddhiṁ caṅkamantan”ti?


pli: “Sabbe kho ete, bhikkhave, bhikkhū bahussutā.


pli: Passatha no tumhe, bhikkhave, devadattaṁ sambahulehi bhikkhūhi saddhiṁ caṅkamantan”ti?


pli: “Sabbe kho ete, bhikkhave, bhikkhū pāpicchā.


pli: Dhātusova, bhikkhave, sattā saṁsandanti samenti.


pli: Hīnādhimuttikā hīnādhimuttikehi saddhiṁ saṁsandanti samenti;


pli: kalyāṇādhimuttikā kalyāṇādhimuttikehi saddhiṁ saṁsandanti samenti.


pli: Atītampi kho, bhikkhave, addhānaṁ dhātusova sattā saṁsandiṁsu samiṁsu.


pli: Hīnādhimuttikā hīnādhimuttikehi saddhiṁ saṁsandiṁsu samiṁsu;


pli: kalyāṇādhimuttikā kalyāṇādhimuttikehi saddhiṁ saṁsandiṁsu samiṁsu.


pli: Anāgatampi kho, bhikkhave, addhānaṁ dhātusova sattā saṁsandissanti samessanti.


pli: Hīnādhimuttikā hīnādhimuttikehi saddhiṁ saṁsandissanti samessanti;


pli: kalyāṇādhimuttikā kalyāṇādhimuttikehi saddhiṁ saṁsandissanti samessanti.


pli: Etarahipi kho, bhikkhave, paccuppannaṁ addhānaṁ dhātusova sattā saṁsandanti samenti.


pli: kalyāṇādhimuttikā kalyāṇādhimuttikehi saddhiṁ saṁsandanti samentī”ti.


pli: Pañcamaṁ.


title_pli: Saṁyutta Nikāya 14.16 2. Dutiyavagga

pli: Saṁyutta Nikāya 14.16


pli: 2. Dutiyavagga


pli: Sagāthāsutta


pli: Sāvatthiyaṁ viharati.


pli: “Dhātusova, bhikkhave, sattā saṁsandanti samenti.


pli: Hīnādhimuttikā hīnādhimuttikehi saddhiṁ saṁsandanti samenti.


pli: Hīnādhimuttikā hīnādhimuttikehi saddhiṁ saṁsandiṁsu samiṁsu.


pli: Hīnādhimuttikā hīnādhimuttikehi saddhiṁ saṁsandissanti samessanti.


pli: Seyyathāpi, bhikkhave, gūtho gūthena saṁsandati sameti;


pli: muttaṁ muttena saṁsandati sameti;


pli: kheḷo kheḷena saṁsandati sameti;


pli: pubbo pubbena saṁsandati sameti;


pli: lohitaṁ lohitena saṁsandati sameti;


pli: evameva kho, bhikkhave, dhātusova sattā saṁsandanti samenti.


pli: Atītampi kho addhānaṁ …pe…


pli: anāgatampi kho addhānaṁ …pe…


pli: etarahipi kho paccuppannaṁ addhānaṁ dhātusova sattā saṁsandanti samenti.


pli: Dhātusova, bhikkhave, sattā saṁsandanti samenti.


pli: Kalyāṇādhimuttikā kalyāṇādhimuttikehi saddhiṁ saṁsandanti samenti.


pli: Atītampi kho, bhikkhave, addhānaṁ dhātusova sattā saṁsandiṁsu samiṁsu.


pli: Kalyāṇādhimuttikā kalyāṇādhimuttikehi saddhiṁ saṁsandiṁsu samiṁsu.


pli: Anāgatampi kho, bhikkhave, addhānaṁ …pe…


pli: etarahipi kho, bhikkhave, paccuppannaṁ addhānaṁ dhātusova sattā saṁsandanti samenti.


pli: Seyyathāpi, bhikkhave, khīraṁ khīrena saṁsandati sameti;


pli: telaṁ telena saṁsandati sameti;


pli: sappi sappinā saṁsandati sameti;


pli: madhu madhunā saṁsandati sameti;


pli: phāṇitaṁ phāṇitena saṁsandati sameti;


pli: Atītampi kho addhānaṁ …


pli: anāgatampi kho addhānaṁ …


pli: Kalyāṇādhimuttikā kalyāṇādhimuttikehi saddhiṁ saṁsandanti samentī”ti.


pli: Idamavoca bhagavā.


pli: Idaṁ vatvāna sugato athāparaṁ etadavoca satthā:


pli: “Saṁsaggā vanatho jāto,


pli: asaṁsaggena chijjati;


pli: Parittaṁ dārumāruyha,


pli: yathā sīde mahaṇṇave.


pli: Evaṁ kusītamāgamma,


pli: sādhujīvipi sīdati;


pli: Tasmā taṁ parivajjeyya,


pli: kusītaṁ hīnavīriyaṁ.


pli: Pavivittehi ariyehi,


pli: pahitattehi jhāyīhi;


pli: Niccaṁ āraddhavīriyehi,


pli: paṇḍitehi sahāvase”ti.


pli: Chaṭṭhaṁ.


title_pli: Saṁyutta Nikāya 14.17 2. Dutiyavagga

pli: Saṁyutta Nikāya 14.17


pli: 2. Dutiyavagga


pli: Assaddhasaṁsandanasutta


pli: Sāvatthiyaṁ viharati.


pli: “Dhātusova, bhikkhave, sattā saṁsandanti samenti.


pli: Assaddhā assaddhehi saddhiṁ saṁsandanti samenti;


pli: ahirikā ahirikehi saddhiṁ saṁsandanti samenti;


pli: anottappino anottappīhi saddhiṁ saṁsandanti samenti;


pli: appassutā appassutehi saddhiṁ saṁsandanti samenti;


pli: kusītā kusītehi saddhiṁ saṁsandanti samenti;


pli: muṭṭhassatino muṭṭhassatīhi saddhiṁ saṁsandanti samenti;


pli: duppaññā duppaññehi saddhiṁ saṁsandanti samenti.


pli: Atītampi kho, bhikkhave, addhānaṁ dhātusova sattā saṁsandiṁsu samiṁsu.


pli: Assaddhā assaddhehi saddhiṁ saṁsandiṁsu samiṁsu;


pli: ahirikā ahirikehi saddhiṁ saṁsandiṁsu samiṁsu;


pli: anottappino anottappīhi saddhiṁ saṁsandiṁsu samiṁsu;


pli: appassutā appassutehi saddhiṁ saṁsandiṁsu samiṁsu;


pli: kusītā kusītehi saddhiṁ saṁsandiṁsu samiṁsu;


pli: muṭṭhassatino muṭṭhassatīhi saddhiṁ saṁsandiṁsu samiṁsu;


pli: duppaññā duppaññehi saddhiṁ saṁsandiṁsu samiṁsu.


pli: Anāgatampi kho, bhikkhave, addhānaṁ dhātusova sattā saṁsandissanti samessanti.


pli: Assaddhā assaddhehi saddhiṁ saṁsandissanti samessanti;


pli: ahirikā ahirikehi saddhiṁ saṁsandissanti samessanti;


pli: anottappino anottappīhi saddhiṁ …pe…


pli: appassutā appassutehi saddhiṁ …pe…


pli: kusītā kusītehi saddhiṁ …pe…


pli: muṭṭhassatino muṭṭhassatīhi saddhiṁ …pe…


pli: duppaññā duppaññehi saddhiṁ saṁsandissanti samessanti.


pli: Etarahipi kho, bhikkhave, paccuppannaṁ addhānaṁ dhātusova sattā saṁsandanti samenti.


pli: Assaddhā assaddhehi saddhiṁ saṁsandanti samenti;


pli: ahirikā ahirikehi saddhiṁ …pe…


pli: muṭṭhassatino muṭṭhassatīhi saddhiṁ saṁsandanti samenti;


pli: duppaññā duppaññehi saddhiṁ saṁsandanti samenti.


pli: Dhātusova, bhikkhave, sattā saṁsandanti samenti.


pli: Saddhā saddhehi saddhiṁ saṁsandanti samenti;


pli: hirimanā hirimanehi saddhiṁ saṁsandanti samenti;


pli: ottappino ottappīhi saddhiṁ saṁsandanti samenti;


pli: bahussutā bahussutehi saddhiṁ saṁsandanti samenti;


pli: āraddhavīriyā āraddhavīriyehi saddhiṁ saṁsandanti samenti;


pli: upaṭṭhitassatino upaṭṭhitassatīhi saddhiṁ saṁsandanti samenti;


pli: paññavanto paññavantehi saddhiṁ saṁsandanti samenti.


pli: Atītampi kho, bhikkhave, addhānaṁ …pe…


pli: anāgatampi kho, bhikkhave …pe…


pli: etarahipi kho, bhikkhave, paccuppannaṁ addhānaṁ dhātusova sattā saṁsandanti samenti.


pli: Saddhā saddhehi saddhiṁ …pe…


pli: paññavanto paññavantehi saddhiṁ saṁsandanti samentī”ti.


pli: Sattamaṁ.


title_pli: Saṁyutta Nikāya 14.18 2. Dutiyavagga

pli: Saṁyutta Nikāya 14.18


pli: 2. Dutiyavagga


pli: Assaddhamūlakasutta


pli: Sāvatthiyaṁ viharati.


pli: “Dhātusova, bhikkhave, sattā saṁsandanti samenti.


pli: Assaddhā assaddhehi saddhiṁ saṁsandanti samenti;


pli: ahirikā ahirikehi saddhiṁ saṁsandanti samenti;


pli: duppaññā duppaññehi saddhiṁ saṁsandanti samenti;


pli: saddhā saddhehi saddhiṁ saṁsandanti samenti;


pli: hirimanā hirimanehi saddhiṁ saṁsandanti samenti;


pli: paññavanto paññavantehi saddhiṁ saṁsandanti samenti.


pli: Atītampi kho, bhikkhave, addhānaṁ dhātusova sattā saṁsandiṁsu samiṁsu …pe…


pli: anāgatampi kho, bhikkhave, addhānaṁ dhātusova sattā saṁsandissanti samessanti …pe….


pli: Etarahipi kho, bhikkhave, paccuppannaṁ addhānaṁ dhātusova sattā saṁsandanti samenti.


pli: ahirikā ahirikehi saddhiṁ saṁsandanti samenti, duppaññā duppaññehi saddhiṁ saṁsandanti samenti;


pli: paññavanto paññavantehi saddhiṁ saṁsandanti samentīti.


pli: Dhātusova, bhikkhave, sattā saṁsandanti samenti.


pli: anottappino anottappīhi saddhiṁ saṁsandanti samenti;


pli: ottappino ottappīhi saddhiṁ saṁsandanti samenti;


pli: paññavanto paññavantehi saddhiṁ saṁsandanti samenti …pe…


pli: paṭhamavāro viya vitthāretabbo.


pli: Dhātusova, bhikkhave …pe…


pli: assaddhā assaddhehi saddhiṁ saṁsandanti samenti;


pli: appassutā appassutehi saddhiṁ saṁsandanti samenti;


pli: duppaññā duppaññehi saddhiṁ saṁsandanti samenti;


pli: saddhā saddhehi saddhiṁ saṁsandanti samenti; bahussutā bahussutehi saddhiṁ saṁsandanti samenti, paññavanto paññavantehi saddhiṁ saṁsandanti samenti …pe….


pli: kusītā kusītehi saddhiṁ saṁsandanti samenti;


pli: saddhā saddhehi saddhiṁ saṁsandanti samenti;


pli: āraddhavīriyā āraddhavīriyehi saddhiṁ saṁsandanti samenti; paññavanto paññavantehi saddhiṁ saṁsandanti samenti …pe….


pli: muṭṭhassatino muṭṭhassatīhi saddhiṁ saṁsandanti samenti;


pli: upaṭṭhitassatino upaṭṭhitassatīhi saddhiṁ saṁsandanti samenti; paññavanto paññavantehi saddhiṁ saṁsandanti samentī”ti …pe….


pli: Aṭṭhamaṁ.


title_pli: Saṁyutta Nikāya 14.19 2. Dutiyavagga

pli: Saṁyutta Nikāya 14.19


pli: 2. Dutiyavagga


pli: Ahirikamūlakasutta


pli: Sāvatthiyaṁ viharati.


pli: “Dhātusova …pe…


pli: ahirikā ahirikehi saddhiṁ saṁsandanti samenti, anottappino anottappīhi saddhiṁ saṁsandanti samenti, duppaññā duppaññehi saddhiṁ saṁsandanti samenti; hirimanā hirimanehi saddhiṁ saṁsandanti samenti, ottappino ottappīhi saddhiṁ saṁsandanti samenti, paññavanto paññavantehi saddhiṁ saṁsandanti samenti …pe….


pli: Ahirikā ahirikehi saddhiṁ saṁsandanti samenti, appassutā appassutehi saddhiṁ saṁsandanti samenti, duppaññā duppaññehi saddhiṁ saṁsandanti samenti; hirimanā hirimanehi saddhiṁ saṁsandanti samenti, bahussutā bahussutehi saddhiṁ saṁsandanti samenti, paññavanto paññavantehi saddhiṁ saṁsandanti samenti …pe….


pli: Ahirikā ahirikehi saddhiṁ saṁsandanti samenti, kusītā kusītehi saddhiṁ saṁsandanti samenti, duppaññā duppaññehi saddhiṁ saṁsandanti samenti; hirimanā hirimanehi saddhiṁ saṁsandanti samenti, āraddhavīriyā āraddhavīriyehi saddhiṁ saṁsandanti samenti, paññavanto paññavantehi saddhiṁ saṁsandanti samenti …pe….


pli: Ahirikā ahirikehi saddhiṁ saṁsandanti samenti, muṭṭhassatino muṭṭhassatīhi saddhiṁ saṁsandanti samenti, duppaññā duppaññehi saddhiṁ saṁsandanti samenti; hirimanā hirimanehi saddhiṁ saṁsandanti samenti, upaṭṭhitassatino upaṭṭhitassatīhi saddhiṁ saṁsandanti samenti, paññavanto paññavantehi saddhiṁ saṁsandanti samentī”ti …pe….


pli: Navamaṁ.


title_pli: Saṁyutta Nikāya 14.2 1. Nānattavagga

pli: Saṁyutta Nikāya 14.2


pli: 1. Nānattavagga


pli: Phassanānattasutta


pli: “Dhātunānattaṁ, bhikkhave, paṭicca uppajjati phassanānattaṁ.


pli: Katamañca, bhikkhave, dhātunānattaṁ?


pli: Cakkhudhātu sotadhātu ghānadhātu jivhādhātu kāyadhātu manodhātu—


pli: idaṁ vuccati, bhikkhave, dhātunānattaṁ.


pli: Kathañca, bhikkhave, dhātunānattaṁ paṭicca uppajjati phassanānattaṁ?


pli: Cakkhudhātuṁ, bhikkhave, paṭicca uppajjati cakkhusamphasso.


pli: Sotadhātuṁ paṭicca …


pli: ghānadhātuṁ paṭicca …


pli: jivhādhātuṁ paṭicca …


pli: kāyadhātuṁ paṭicca …


pli: manodhātuṁ paṭicca uppajjati manosamphasso.


pli: Evaṁ kho, bhikkhave, dhātunānattaṁ paṭicca uppajjati phassanānattan”ti.


pli: Dutiyaṁ.


title_pli: Saṁyutta Nikāya 14.20 2. Dutiyavagga

pli: Saṁyutta Nikāya 14.20


pli: 2. Dutiyavagga


pli: Anottappamūlakasutta


pli: Sāvatthiyaṁ viharati.


pli: “Dhātusova, bhikkhave, sattā saṁsandanti samenti.


pli: Anottappino anottappīhi saddhiṁ saṁsandanti samenti;


pli: appassutā appassutehi saddhiṁ saṁsandanti samenti;


pli: duppaññā duppaññehi saddhiṁ saṁsandanti samenti;


pli: ottappino ottappīhi saddhiṁ saṁsandanti samenti;


pli: bahussutā bahussutehi saddhiṁ saṁsandanti samenti; paññavanto paññavantehi saddhiṁ saṁsandanti samenti …pe….


pli: kusītā kusītehi saddhiṁ saṁsandanti samenti;


pli: āraddhavīriyā āraddhavīriyehi saddhiṁ saṁsandanti samenti; paññavanto paññavantehi saddhiṁ saṁsandanti samenti …pe….


pli: muṭṭhassatino muṭṭhassatīhi saddhiṁ saṁsandanti samenti;


pli: upaṭṭhitassatino upaṭṭhitassatīhi saddhiṁ saṁsandanti samenti; paññavanto paññavantehi saddhiṁ saṁsandanti samentī”ti …pe….


pli: Dasamaṁ.


title_pli: Saṁyutta Nikāya 14.21 2. Dutiyavagga

pli: Saṁyutta Nikāya 14.21


pli: Appassutamūlakasutta


pli: Appassutā appassutehi saddhiṁ saṁsandanti samenti;


pli: bahussutā bahussutehi saddhiṁ saṁsandanti samenti;


pli: Ekādasamaṁ.


title_pli: Saṁyutta Nikāya 14.22 2. Dutiyavagga

pli: Saṁyutta Nikāya 14.22


pli: 2. Dutiyavagga


pli: Kusītamūlakasutta


pli: Sāvatthiyaṁ viharati.


pli: “Dhātusova, bhikkhave, sattā saṁsandanti samenti.


pli: Kusītā kusītehi saddhiṁ saṁsandanti samenti;


pli: duppaññā duppaññehi saddhiṁ saṁsandanti samenti;


pli: āraddhavīriyā āraddhavīriyehi saddhiṁ saṁsandanti samenti;


pli: Dvādasamaṁ.


pli: Dutiyo vaggo.


pli: Tassuddānaṁ


pli: Sattimā sanidānañca,


pli: giñjakāvasathena ca;


pli: Hīnādhimutti caṅkamaṁ,


pli: sagāthā assaddhasattamaṁ.


pli: Assaddhamūlakā pañca,


pli: Cattāro ahirikamūlakā;


pli: Anottappamūlakā tīṇi,


pli: Duve appassutena ca.


pli: Kusītaṁ ekakaṁ vuttaṁ,


pli: Suttantā tīṇi pañcakā;


pli: Bāvīsati vuttā suttā,


pli: Dutiyo vaggo pavuccatīti.


title_pli: Saṁyutta Nikāya 14.23 3. Kammapathavagga

pli: Saṁyutta Nikāya 14.23


pli: 3. Kammapathavagga


pli: Asamāhitasutta


pli: Sāvatthiyaṁ viharati.


pli: “Dhātusova, bhikkhave, sattā saṁsandanti samenti.


pli: Assaddhā assaddhehi saddhiṁ saṁsandanti samenti;


pli: ahirikā ahirikehi saddhiṁ saṁsandanti samenti;


pli: anottappino anottappīhi saddhiṁ saṁsandanti samenti;


pli: asamāhitā asamāhitehi saddhiṁ saṁsandanti samenti;


pli: duppaññā duppaññehi saddhiṁ saṁsandanti samenti.


pli: Saddhā saddhehi saddhiṁ saṁsandanti samenti;


pli: hirimanā hirimanehi saddhiṁ saṁsandanti samenti;


pli: ottappino ottappīhi saddhiṁ saṁsandanti samenti;


pli: samāhitā samāhitehi saddhiṁ saṁsandanti samenti;


pli: paññavanto paññavantehi saddhiṁ saṁsandanti samentī”ti.


pli: Paṭhamaṁ.


title_pli: Saṁyutta Nikāya 14.24 3. Kammapathavagga

pli: Saṁyutta Nikāya 14.24


pli: Dussīlasutta


pli: dussīlā dussīlehi saddhiṁ saṁsandanti samenti;


pli: sīlavanto sīlavantehi saddhiṁ saṁsandanti samenti;


pli: Dutiyaṁ.


title_pli: Saṁyutta Nikāya 14.25 3. Kammapathavagga

pli: Saṁyutta Nikāya 14.25


pli: 3. Kammapathavagga


pli: Pañcasikkhāpadasutta


pli: Sāvatthiyaṁ viharati.


pli: “Dhātusova, bhikkhave, sattā saṁsandanti samenti.


pli: Pāṇātipātino pāṇātipātīhi saddhiṁ saṁsandanti samenti;


pli: adinnādāyino adinnādāyīhi saddhiṁ saṁsandanti samenti;


pli: kāmesumicchācārino kāmesumicchācārīhi saddhiṁ saṁsandanti samenti;


pli: musāvādino musāvādīhi saddhiṁ saṁsandanti samenti;


pli: surāmerayamajjappamādaṭṭhāyino surāmerayamajjappamādaṭṭhāyīhi saddhiṁ saṁsandanti samenti.


pli: Pāṇātipātā paṭiviratā pāṇātipātā paṭiviratehi saddhiṁ saṁsandanti samenti;


pli: adinnādānā paṭiviratā adinnādānā paṭiviratehi saddhiṁ saṁsandanti samenti;


pli: kāmesumicchācārā paṭiviratā kāmesumicchācārā paṭiviratehi saddhiṁ saṁsandanti samenti;


pli: musāvādā paṭiviratā musāvādā paṭiviratehi saddhiṁ saṁsandanti samenti;


pli: surāmerayamajjappamādaṭṭhānā paṭiviratā surāmerayamajjappamādaṭṭhānā paṭiviratehi saddhiṁ saṁsandanti samentī”ti.


pli: Tatiyaṁ.


title_pli: Saṁyutta Nikāya 14.26 3. Kammapathavagga

pli: Saṁyutta Nikāya 14.26


pli: Sattakammapathasutta


pli: pisuṇavācā pisuṇavācehi saddhiṁ saṁsandanti samenti;


pli: pharusavācā pharusavācehi saddhiṁ saṁsandanti samenti;


pli: samphappalāpino samphappalāpīhi saddhiṁ saṁsandanti samenti.


pli: Pāṇātipātā paṭiviratā …pe…


pli: adinnādānā paṭiviratā …


pli: kāmesumicchācārā paṭiviratā …


pli: musāvādā paṭiviratā …


pli: pisuṇāya vācāya paṭiviratā pisuṇāya vācāya paṭiviratehi saddhiṁ saṁsandanti samenti;


pli: pharusāya vācāya paṭiviratā pharusāya vācāya paṭiviratehi saddhiṁ saṁsandanti samenti;


pli: samphappalāpā paṭiviratā samphappalāpā paṭiviratehi saddhiṁ saṁsandanti samentī”ti.


pli: Catutthaṁ.


title_pli: Saṁyutta Nikāya 14.27 3. Kammapathavagga

pli: Saṁyutta Nikāya 14.27


pli: 3. Kammapathavagga


pli: Dasakammapathasutta


pli: Sāvatthiyaṁ viharati.


pli: “Dhātusova, bhikkhave, sattā saṁsandanti samenti.


pli: Pāṇātipātino pāṇātipātīhi saddhiṁ saṁsandanti samenti;


pli: adinnādāyino …pe…


pli: kāmesumicchācārino …


pli: musāvādino …


pli: pisuṇavācā …


pli: pharusavācā …


pli: samphappalāpino samphappalāpīhi saddhiṁ saṁsandanti samenti;


pli: abhijjhāluno abhijjhālūhi saddhiṁ saṁsandanti samenti;


pli: byāpannacittā byāpannacittehi saddhiṁ saṁsandanti samenti;


pli: micchādiṭṭhikā micchādiṭṭhikehi saddhiṁ saṁsandanti samenti.


pli: Pāṇātipātā paṭiviratā pāṇātipātā paṭiviratehi saddhiṁ saṁsandanti samenti;


pli: adinnādānā paṭiviratā …pe…


pli: kāmesumicchācārā paṭiviratā …


pli: musāvādā paṭiviratā …


pli: pisuṇāya vācāya …


pli: pharusāya vācāya …


pli: samphappalāpā paṭiviratā samphappalāpā paṭiviratehi saddhiṁ saṁsandanti samenti;


pli: anabhijjhāluno anabhijjhālūhi saddhiṁ saṁsandanti samenti;


pli: abyāpannacittā abyāpannacittehi saddhiṁ saṁsandanti samenti;


pli: sammādiṭṭhikā sammādiṭṭhikehi saddhiṁ saṁsandanti samentī”ti.


pli: Pañcamaṁ.


title_pli: Saṁyutta Nikāya 14.28 3. Kammapathavagga

pli: Saṁyutta Nikāya 14.28


pli: 3. Kammapathavagga


pli: Aṭṭhaṅgikasutta


pli: Sāvatthiyaṁ viharati.


pli: “Dhātusova, bhikkhave, sattā saṁsandanti samenti.


pli: Micchādiṭṭhikā micchādiṭṭhikehi saddhiṁ saṁsandanti samenti;


pli: micchāsaṅkappā …pe…


pli: micchāvācā …


pli: micchākammantā …


pli: micchāājīvā …


pli: micchāvāyāmā …


pli: micchāsatino …


pli: micchāsamādhino micchāsamādhīhi saddhiṁ saṁsandanti samenti.


pli: Sammādiṭṭhikā sammādiṭṭhikehi saddhiṁ saṁsandanti samenti;


pli: sammāsaṅkappā …pe…


pli: sammāvācā …


pli: sammākammantā …


pli: sammāājīvā …


pli: sammāvāyāmā …


pli: sammāsatino …


pli: sammāsamādhino sammāsamādhīhi saddhiṁ saṁsandanti samentī”ti.


pli: Chaṭṭhaṁ.


title_pli: Saṁyutta Nikāya 14.29 3. Kammapathavagga

pli: Saṁyutta Nikāya 14.29


pli: 3. Kammapathavagga


pli: Dasaṅgasutta


pli: Sāvatthiyaṁ viharati.


pli: “Dhātusova, bhikkhave, sattā saṁsandanti samenti.


pli: Micchādiṭṭhikā micchādiṭṭhikehi saddhiṁ saṁsandanti samenti;


pli: micchāsaṅkappā …pe…


pli: micchāvācā …


pli: micchākammantā …


pli: micchāājīvā …


pli: micchāvāyāmā …


pli: micchāsatino …


pli: micchāsamādhino micchāsamādhīhi saddhiṁ saṁsandanti samenti;


pli: micchāñāṇino micchāñāṇīhi saddhiṁ saṁsandanti samenti;


pli: micchāvimuttino micchāvimuttīhi saddhiṁ saṁsandanti samenti.


pli: Sammādiṭṭhikā sammādiṭṭhikehi saddhiṁ saṁsandanti samenti;


pli: sammāsaṅkappā …pe…


pli: sammāvācā …


pli: sammākammantā …


pli: sammāājīvā …


pli: sammāvāyāmā …


pli: sammāsatino …


pli: sammāsamādhino …


pli: sammāñāṇino sammāñāṇīhi saddhiṁ saṁsandanti samenti;


pli: sammāvimuttino sammāvimuttīhi saddhiṁ saṁsandanti samentī”ti.


pli: Sattamaṁ.


pli: Sattannaṁ suttantānaṁ uddānaṁ


pli: Asamāhitaṁ dussīlaṁ,


pli: pañca sikkhāpadāni ca;


pli: Satta kammapathā vuttā,


pli: dasakammapathena ca;


pli: Chaṭṭhaṁ aṭṭhaṅgiko vutto,


pli: dasaṅgena ca sattamaṁ.


pli: Kammapathavaggo tatiyo.


title_pli: Saṁyutta Nikāya 14.3 1. Nānattavagga

pli: Saṁyutta Nikāya 14.3


pli: 1. Nānattavagga


pli: Nophassanānattasutta


pli: Sāvatthiyaṁ viharati.


pli: “Dhātunānattaṁ, bhikkhave, paṭicca uppajjati phassanānattaṁ, no phassanānattaṁ paṭicca uppajjati dhātunānattaṁ.


pli: Katamañca, bhikkhave, dhātunānattaṁ?


pli: Cakkhudhātu …pe…


pli: manodhātu—


pli: idaṁ vuccati, bhikkhave, dhātunānattaṁ.


pli: Kathañca, bhikkhave, dhātunānattaṁ paṭicca uppajjati phassanānattaṁ, no phassanānattaṁ paṭicca uppajjati dhātunānattaṁ?


pli: Cakkhudhātuṁ, bhikkhave, paṭicca uppajjati cakkhusamphasso, no cakkhusamphassaṁ paṭicca uppajjati cakkhudhātu …pe…


pli: manodhātuṁ paṭicca uppajjati manosamphasso, no manosamphassaṁ paṭicca uppajjati manodhātu.


pli: Evaṁ kho, bhikkhave, dhātunānattaṁ paṭicca uppajjati phassanānattaṁ, no phassanānattaṁ paṭicca uppajjati dhātunānattan”ti.


pli: Tatiyaṁ.


title_pli: Saṁyutta Nikāya 14.30 4. Catutthavagga

pli: Saṁyutta Nikāya 14.30


pli: 4. Catutthavagga


pli: Catudhātusutta


pli: Ekaṁ samayaṁ bhagavā sāvatthiyaṁ viharati jetavane anāthapiṇḍikassa ārāme …


pli: “catasso imā, bhikkhave, dhātuyo.


pli: Katamā catasso?


pli: Pathavīdhātu, āpodhātu, tejodhātu, vāyodhātu—


pli: imā kho, bhikkhave, catasso dhātuyo”ti.


pli: Paṭhamaṁ.


title_pli: Saṁyutta Nikāya 14.31 4. Catutthavagga

pli: Saṁyutta Nikāya 14.31


pli: Pubbesambodhasutta


pli: Sāvatthiyaṁ viharati.


pli: “Pubbeva me, bhikkhave, sambodhā anabhisambuddhassa bodhisattasseva sato etadahosi:


pli: ‘ko nu kho pathavīdhātuyā assādo, ko ādīnavo, kiṁ nissaraṇaṁ;


pli: ko āpodhātuyā assādo, ko ādīnavo, kiṁ nissaraṇaṁ;


pli: ko tejodhātuyā assādo, ko ādīnavo, kiṁ nissaraṇaṁ;


pli: ko vāyodhātuyā assādo, ko ādīnavo, kiṁ nissaraṇan’ti?


pli: Tassa mayhaṁ, bhikkhave, etadahosi:


pli: ‘yaṁ kho pathavīdhātuṁ paṭicca uppajjati sukhaṁ somanassaṁ, ayaṁ pathavīdhātuyā assādo;


pli: yaṁ pathavīdhātu aniccā dukkhā vipariṇāmadhammā, ayaṁ pathavīdhātuyā ādīnavo;


pli: yo pathavīdhātuyā chandarāgavinayo chandarāgappahānaṁ, idaṁ pathavīdhātuyā nissaraṇaṁ.


pli: Yaṁ āpodhātuṁ paṭicca …pe…


pli: yaṁ tejodhātuṁ paṭicca …pe…


pli: yaṁ vāyodhātuṁ paṭicca uppajjati sukhaṁ somanassaṁ, ayaṁ vāyodhātuyā assādo;


pli: yaṁ vāyodhātu aniccā dukkhā vipariṇāmadhammā, ayaṁ vāyodhātuyā ādīnavo;


pli: yo vāyodhātuyā chandarāgavinayo chandarāgappahānaṁ, idaṁ vāyodhātuyā nissaraṇaṁ’.


pli: Yāvakīvañcāhaṁ, bhikkhave, imāsaṁ catunnaṁ dhātūnaṁ evaṁ assādañca assādato ādīnavañca ādīnavato nissaraṇañca nissaraṇato yathābhūtaṁ na abbhaññāsiṁ, neva tāvāhaṁ, bhikkhave, sadevake loke samārake sabrahmake sassamaṇabrāhmaṇiyā pajāya sadevamanussāya anuttaraṁ sammāsambodhiṁ abhisambuddhoti paccaññāsiṁ.


pli: Yato ca khvāhaṁ, bhikkhave, imāsaṁ catunnaṁ dhātūnaṁ evaṁ assādañca assādato ādīnavañca ādīnavato nissaraṇañca nissaraṇato yathābhūtaṁ abbhaññāsiṁ, athāhaṁ, bhikkhave, sadevake loke samārake sabrahmake sassamaṇabrāhmaṇiyā pajāya sadevamanussāya anuttaraṁ sammāsambodhiṁ abhisambuddhoti paccaññāsiṁ.


pli: Ñāṇañca pana me dassanaṁ udapādi:


pli: ‘akuppā me vimutti, ayamantimā jāti, natthi dāni punabbhavo’”ti.


pli: Dutiyaṁ.


title_pli: Saṁyutta Nikāya 14.32 4. Catutthavagga

pli: Saṁyutta Nikāya 14.32


pli: 4. Catutthavagga


pli: Acariṁsutta


pli: Sāvatthiyaṁ viharati.


pli: “Pathavīdhātuyāhaṁ, bhikkhave, assādapariyesanaṁ acariṁ, yo pathavīdhātuyā assādo tadajjhagamaṁ, yāvatā pathavīdhātuyā assādo paññāya me so sudiṭṭho.


pli: Pathavīdhātuyāhaṁ, bhikkhave, ādīnavapariyesanaṁ acariṁ, yo pathavīdhātuyā ādīnavo tadajjhagamaṁ, yāvatā pathavīdhātuyā ādīnavo paññāya me so sudiṭṭho.


pli: Pathavīdhātuyāhaṁ, bhikkhave, nissaraṇapariyesanaṁ acariṁ, yaṁ pathavīdhātuyā nissaraṇaṁ tadajjhagamaṁ, yāvatā pathavīdhātuyā nissaraṇaṁ paññāya me taṁ sudiṭṭhaṁ.


pli: Āpodhātuyāhaṁ, bhikkhave …pe…


pli: tejodhātuyāhaṁ, bhikkhave …


pli: vāyodhātuyāhaṁ, bhikkhave, assādapariyesanaṁ acariṁ, yo vāyodhātuyā assādo tadajjhagamaṁ, yāvatā vāyodhātuyā assādo paññāya me so sudiṭṭho.


pli: Vāyodhātuyāhaṁ, bhikkhave, ādīnavapariyesanaṁ acariṁ, yo vāyodhātuyā ādīnavo tadajjhagamaṁ, yāvatā vāyodhātuyā ādīnavo paññāya me so sudiṭṭho.


pli: Vāyodhātuyāhaṁ, bhikkhave, nissaraṇapariyesanaṁ acariṁ, yaṁ vāyodhātuyā nissaraṇaṁ tadajjhagamaṁ, yāvatā vāyodhātuyā nissaraṇaṁ paññāya me taṁ sudiṭṭhaṁ.


pli: Yāvakīvañcāhaṁ, bhikkhave, imāsaṁ catunnaṁ dhātūnaṁ assādañca assādato ādīnavañca ādīnavato nissaraṇañca nissaraṇato yathābhūtaṁ na abbhaññāsiṁ, neva tāvāhaṁ, bhikkhave, sadevake loke samārake sabrahmake sassamaṇabrāhmaṇiyā pajāya sadevamanussāya anuttaraṁ sammāsambodhiṁ abhisambuddhoti paccaññāsiṁ.


pli: Yato ca khvāhaṁ, bhikkhave, imāsaṁ catunnaṁ dhātūnaṁ assādañca assādato ādīnavañca ādīnavato nissaraṇañca nissaraṇato yathābhūtaṁ abbhaññāsiṁ, athāhaṁ, bhikkhave, sadevake loke samārake sabrahmake sassamaṇabrāhmaṇiyā pajāya sadevamanussāya anuttaraṁ sammāsambodhiṁ abhisambuddhoti paccaññāsiṁ.


pli: Ñāṇañca pana me dassanaṁ udapādi:


pli: ‘akuppā me vimutti, ayamantimā jāti, natthi dāni punabbhavo’”ti.


pli: Tatiyaṁ.


title_pli: Saṁyutta Nikāya 14.33 4. Catutthavagga

pli: Saṁyutta Nikāya 14.33


pli: 4. Catutthavagga


pli: Nocedaṁsutta


pli: Sāvatthiyaṁ viharati.


pli: “No cedaṁ, bhikkhave, pathavīdhātuyā assādo abhavissa, nayidaṁ sattā pathavīdhātuyā sārajjeyyuṁ.


pli: Yasmā ca kho, bhikkhave, atthi pathavīdhātuyā assādo, tasmā sattā pathavīdhātuyā sārajjanti.


pli: No cedaṁ, bhikkhave, pathavīdhātuyā ādīnavo abhavissa, nayidaṁ sattā pathavīdhātuyā nibbindeyyuṁ.


pli: Yasmā ca kho, bhikkhave, atthi pathavīdhātuyā ādīnavo, tasmā sattā pathavīdhātuyā nibbindanti.


pli: No cedaṁ, bhikkhave, pathavīdhātuyā nissaraṇaṁ abhavissa, nayidaṁ sattā pathavīdhātuyā nissareyyuṁ.


pli: Yasmā ca kho, bhikkhave, atthi pathavīdhātuyā nissaraṇaṁ, tasmā sattā pathavīdhātuyā nissaranti.


pli: No cedaṁ, bhikkhave, āpodhātuyā assādo abhavissa …pe…


pli: no cedaṁ, bhikkhave, tejodhātuyā …pe…


pli: no cedaṁ, bhikkhave, vāyodhātuyā assādo abhavissa, nayidaṁ sattā vāyodhātuyā sārajjeyyuṁ.


pli: Yasmā ca kho, bhikkhave, atthi vāyodhātuyā assādo, tasmā sattā vāyodhātuyā sārajjanti.


pli: No cedaṁ, bhikkhave, vāyodhātuyā ādīnavo abhavissa, nayidaṁ sattā vāyodhātuyā nibbindeyyuṁ.


pli: Yasmā ca kho, bhikkhave, atthi vāyodhātuyā ādīnavo, tasmā sattā vāyodhātuyā nibbindanti.


pli: No cedaṁ, bhikkhave, vāyodhātuyā nissaraṇaṁ abhavissa, nayidaṁ sattā vāyodhātuyā nissareyyuṁ.


pli: Yasmā ca kho, bhikkhave, atthi vāyodhātuyā nissaraṇaṁ, tasmā sattā vāyodhātuyā nissaranti.


pli: Yāvakīvañcime, bhikkhave, sattā imāsaṁ catunnaṁ dhātūnaṁ assādañca assādato ādīnavañca ādīnavato nissaraṇañca nissaraṇato yathābhūtaṁ na abbhaññaṁsu, neva tāvime, bhikkhave, sattā sadevakā lokā samārakā sabrahmakā sassamaṇabrāhmaṇiyā pajāya sadevamanussāya nissaṭā visaṁyuttā vippamuttā vimariyādikatena cetasā vihariṁsu.


pli: Yato ca kho, bhikkhave, sattā imāsaṁ catunnaṁ dhātūnaṁ assādañca assādato ādīnavañca ādīnavato nissaraṇañca nissaraṇato yathābhūtaṁ abbhaññaṁsu, atha, bhikkhave, sattā sadevakā lokā samārakā sabrahmakā sassamaṇabrāhmaṇiyā pajāya sadevamanussāya nissaṭā visaṁyuttā vippamuttā vimariyādikatena cetasā viharantī”ti.


pli: Catutthaṁ.


title_pli: Saṁyutta Nikāya 14.34 4. Catutthavagga

pli: Saṁyutta Nikāya 14.34


pli: 4. Catutthavagga


pli: Ekantadukkhasutta


pli: Sāvatthiyaṁ viharati.


pli: “Pathavīdhātu ce hidaṁ, bhikkhave, ekantadukkhā abhavissa dukkhānupatitā dukkhāvakkantā anavakkantā sukhena, nayidaṁ sattā pathavīdhātuyā sārajjeyyuṁ.


pli: Yasmā ca kho, bhikkhave, pathavīdhātu sukhā sukhānupatitā sukhāvakkantā anavakkantā dukkhena, tasmā sattā pathavīdhātuyā sārajjanti.


pli: Āpodhātu ce hidaṁ, bhikkhave …pe…


pli: tejodhātu ce hidaṁ, bhikkhave …


pli: vāyodhātu ce hidaṁ, bhikkhave, ekantadukkhā abhavissa dukkhānupatitā dukkhāvakkantā anavakkantā sukhena, nayidaṁ sattā vāyodhātuyā sārajjeyyuṁ.


pli: Yasmā ca kho, bhikkhave, vāyodhātu sukhā sukhānupatitā sukhāvakkantā anavakkantā dukkhena, tasmā sattā vāyodhātuyā sārajjanti.


pli: Pathavīdhātu ce hidaṁ, bhikkhave, ekantasukhā abhavissa sukhānupatitā sukhāvakkantā anavakkantā dukkhena, nayidaṁ sattā pathavīdhātuyā nibbindeyyuṁ.


pli: Yasmā ca kho, bhikkhave, pathavīdhātu dukkhā dukkhānupatitā dukkhāvakkantā anavakkantā sukhena, tasmā sattā pathavīdhātuyā nibbindanti.


pli: vāyodhātu ce hidaṁ, bhikkhave, ekantasukhā abhavissa sukhānupatitā sukhāvakkantā anavakkantā dukkhena, nayidaṁ sattā vāyodhātuyā nibbindeyyuṁ.


pli: Yasmā ca kho, bhikkhave, vāyodhātu dukkhā dukkhānupatitā dukkhāvakkantā anavakkantā sukhena, tasmā sattā vāyodhātuyā nibbindantī”ti.


pli: Pañcamaṁ.


title_pli: Saṁyutta Nikāya 14.35 4. Catutthavagga

pli: Saṁyutta Nikāya 14.35


pli: Abhinandasutta


pli: “Yo, bhikkhave, pathavīdhātuṁ abhinandati, dukkhaṁ so abhinandati.


pli: Yo dukkhaṁ abhinandati, ‘aparimutto so dukkhasmā’ti vadāmi.


pli: Yo āpodhātuṁ abhinandati …pe…


pli: yo tejodhātuṁ …


pli: yo vāyodhātuṁ abhinandati, dukkhaṁ so abhinandati.


pli: Yo ca kho, bhikkhave, pathavīdhātuṁ nābhinandati, dukkhaṁ so nābhinandati.


pli: Yo dukkhaṁ nābhinandati, ‘parimutto so dukkhasmā’ti vadāmi.


pli: Yo āpodhātuṁ …pe…


pli: yo vāyodhātuṁ nābhinandati, dukkhaṁ so nābhinandati.


pli: Yo dukkhaṁ nābhinandati, ‘parimutto so dukkhasmā’ti vadāmī”ti.


pli: Chaṭṭhaṁ.


title_pli: Saṁyutta Nikāya 14.36 4. Catutthavagga

pli: Saṁyutta Nikāya 14.36


pli: 4. Catutthavagga


pli: Uppādasutta


pli: Sāvatthiyaṁ viharati.


pli: “Yo, bhikkhave, pathavīdhātuyā uppādo ṭhiti abhinibbatti pātubhāvo, dukkhasseso uppādo rogānaṁ ṭhiti jarāmaraṇassa pātubhāvo.


pli: Yo āpodhātuyā …pe…


pli: yo tejodhātuyā …


pli: yo vāyodhātuyā uppādo ṭhiti abhinibbatti pātubhāvo, dukkhasseso uppādo rogānaṁ ṭhiti jarāmaraṇassa pātubhāvo.


pli: Yo ca kho, bhikkhave, pathavīdhātuyā nirodho vūpasamo atthaṅgamo, dukkhasseso nirodho rogānaṁ vūpasamo jarāmaraṇassa atthaṅgamo.


pli: yo vāyodhātuyā nirodho vūpasamo atthaṅgamo, dukkhasseso nirodho rogānaṁ vūpasamo jarāmaraṇassa atthaṅgamo”ti.


pli: Sattamaṁ.


title_pli: Saṁyutta Nikāya 14.37 4. Catutthavagga

pli: Saṁyutta Nikāya 14.37


pli: Samaṇabrāhmaṇasutta


pli: “Catasso imā, bhikkhave, dhātuyo.


pli: Katamā catasso?


pli: Pathavīdhātu, āpodhātu, tejodhātu, vāyodhātu.


pli: Ye hi keci, bhikkhave, samaṇā vā brāhmaṇā vā imāsaṁ catunnaṁ dhātūnaṁ assādañca ādīnavañca nissaraṇañca yathābhūtaṁ nappajānanti,


pli: na me te, bhikkhave, samaṇā vā brāhmaṇā vā samaṇesu vā samaṇasammatā brāhmaṇesu vā brāhmaṇasammatā; na ca pana te āyasmanto sāmaññatthaṁ vā brahmaññatthaṁ vā diṭṭheva dhamme sayaṁ abhiññā sacchikatvā upasampajja viharanti.


pli: Ye ca kho keci, bhikkhave, samaṇā vā brāhmaṇā vā imāsaṁ catunnaṁ dhātūnaṁ assādañca ādīnavañca nissaraṇañca yathābhūtaṁ pajānanti,


pli: te ca kho me, bhikkhave, samaṇā vā brāhmaṇā vā samaṇesu ceva samaṇasammatā brāhmaṇesu ca brāhmaṇasammatā; te ca panāyasmanto sāmaññatthañca brahmaññatthañca diṭṭheva dhamme sayaṁ abhiññā sacchikatvā upasampajja viharantī”ti.


pli: Aṭṭhamaṁ.


title_pli: Saṁyutta Nikāya 14.38 4. Catutthavagga

pli: Saṁyutta Nikāya 14.38


pli: 4. Catutthavagga


pli: Dutiyasamaṇabrāhmaṇasutta


pli: Sāvatthiyaṁ viharati.


pli: Ye hi keci, bhikkhave, samaṇā vā brāhmaṇā vā imāsaṁ catunnaṁ dhātūnaṁ samudayañca atthaṅgamañca assādañca ādīnavañca nissaraṇañca yathābhūtaṁ nappajānanti …pe…


pli: (vitthāretabbaṁ)


pli: pajānanti …pe…


pli: sayaṁ abhiññā sacchikatvā upasampajja viharantī”ti.


pli: Navamaṁ.


title_pli: Saṁyutta Nikāya 14.39 4. Catutthavagga

pli: Saṁyutta Nikāya 14.39


pli: Tatiyasamaṇabrāhmaṇasutta


pli: “Ye hi keci, bhikkhave, samaṇā vā brāhmaṇā vā pathavīdhātuṁ nappajānanti, pathavīdhātusamudayaṁ nappajānanti, pathavīdhātunirodhaṁ nappajānanti, pathavīdhātunirodhagāminiṁ paṭipadaṁ nappajānanti …pe…


pli: āpodhātuṁ nappajānanti …


pli: tejodhātuṁ nappajānanti …


pli: vāyodhātuṁ nappajānanti, vāyodhātusamudayaṁ nappajānanti, vāyodhātunirodhaṁ nappajānanti, vāyodhātunirodhagāminiṁ paṭipadaṁ nappajānanti, na me te, bhikkhave, samaṇā vā brāhmaṇā vā samaṇesu vā samaṇasammatā brāhmaṇesu vā brāhmaṇasammatā;


pli: na ca pana te āyasmanto sāmaññatthaṁ vā brahmaññatthaṁ vā diṭṭheva dhamme sayaṁ abhiññā sacchikatvā upasampajja viharanti.


pli: Ye ca kho keci, bhikkhave, samaṇā vā brāhmaṇā vā pathavīdhātuṁ pajānanti, pathavīdhātusamudayaṁ pajānanti, pathavīdhātunirodhaṁ pajānanti, pathavīdhātunirodhagāminiṁ paṭipadaṁ pajānanti …


pli: ye ca kho keci, bhikkhave, samaṇā vā brāhmaṇā vā …pe… āpodhātuṁ pajānanti …


pli: tejodhātuṁ pajānanti …


pli: vāyodhātuṁ pajānanti, vāyodhātusamudayaṁ pajānanti, vāyodhātunirodhaṁ pajānanti, vāyodhātunirodhagāminiṁ paṭipadaṁ pajānanti, te ca kho me, bhikkhave, samaṇā vā brāhmaṇā vā samaṇesu ceva samaṇasammatā brāhmaṇesu ca brāhmaṇasammatā;


pli: te ca panāyasmanto sāmaññatthañca brahmaññatthañca diṭṭheva dhamme sayaṁ abhiññā sacchikatvā upasampajja viharantī”ti.


pli: Dasamaṁ.


pli: Catuttho vaggo.


pli: Tassuddānaṁ


pli: Catasso pubbe acariṁ,


pli: nocedañca dukkhena ca;


pli: Abhinandañca uppādo,


pli: tayo samaṇabrāhmaṇāti.


pli: Dhātusaṁyuttaṁ samattaṁ.


title_pli: Saṁyutta Nikāya 14.4 1. Nānattavagga

pli: Saṁyutta Nikāya 14.4


pli: 1. Nānattavagga


pli: Vedanānānattasutta


pli: Sāvatthiyaṁ viharati.


pli: “Dhātunānattaṁ, bhikkhave, paṭicca uppajjati phassanānattaṁ, phassanānattaṁ paṭicca uppajjati vedanānānattaṁ.


pli: Katamañca, bhikkhave, dhātunānattaṁ?


pli: Cakkhudhātu …pe… manodhātu—


pli: idaṁ vuccati, bhikkhave, dhātunānattaṁ.


pli: Kathañca, bhikkhave, dhātunānattaṁ paṭicca uppajjati phassanānattaṁ, phassanānattaṁ paṭicca uppajjati vedanānānattaṁ?


pli: Cakkhudhātuṁ, bhikkhave, paṭicca uppajjati cakkhusamphasso, cakkhusamphassaṁ paṭicca uppajjati cakkhusamphassajā vedanā …pe…


pli: manodhātuṁ paṭicca uppajjati manosamphasso, manosamphassaṁ paṭicca uppajjati manosamphassajā vedanā.


pli: Evaṁ kho, bhikkhave, dhātunānattaṁ paṭicca uppajjati phassanānattaṁ, phassanānattaṁ paṭicca uppajjati vedanānānattan”ti.


pli: Catutthaṁ.


title_pli: Saṁyutta Nikāya 14.5 1. Nānattavagga

pli: Saṁyutta Nikāya 14.5


pli: Dutiyavedanānānattasutta


pli: “Dhātunānattaṁ, bhikkhave, paṭicca uppajjati phassanānattaṁ, phassanānattaṁ paṭicca uppajjati vedanānānattaṁ, no vedanānānattaṁ paṭicca uppajjati phassanānattaṁ, no phassanānattaṁ paṭicca uppajjati dhātunānattaṁ.


pli: Kathañca, bhikkhave, dhātunānattaṁ paṭicca uppajjati phassanānattaṁ, phassanānattaṁ paṭicca uppajjati vedanānānattaṁ, no vedanānānattaṁ paṭicca uppajjati phassanānattaṁ, no phassanānattaṁ paṭicca uppajjati dhātunānattaṁ?


pli: Cakkhudhātuṁ, bhikkhave, paṭicca uppajjati cakkhusamphasso, cakkhusamphassaṁ paṭicca uppajjati cakkhusamphassajā vedanā, no cakkhusamphassajaṁ vedanaṁ paṭicca uppajjati cakkhusamphasso, no cakkhusamphassaṁ paṭicca uppajjati cakkhudhātu …pe…


pli: manodhātuṁ paṭicca uppajjati manosamphasso, manosamphassaṁ paṭicca uppajjati manosamphassajā vedanā, no manosamphassajaṁ vedanaṁ paṭicca uppajjati manosamphasso, no manosamphassaṁ paṭicca uppajjati manodhātu.


pli: Evaṁ kho, bhikkhave, dhātunānattaṁ paṭicca uppajjati phassanānattaṁ, phassanānattaṁ paṭicca uppajjati vedanānānattaṁ, no vedanānānattaṁ paṭicca uppajjati phassanānattaṁ, no phassanānattaṁ paṭicca uppajjati dhātunānattan”ti.


pli: Pañcamaṁ.


title_pli: Saṁyutta Nikāya 14.6 1. Nānattavagga

pli: Saṁyutta Nikāya 14.6


pli: 1. Nānattavagga


pli: Bāhiradhātunānattasutta


pli: Sāvatthiyaṁ viharati.


pli: “Dhātunānattaṁ vo, bhikkhave, desessāmi.


pli: Taṁ suṇātha …pe…


pli: katamañca, bhikkhave, dhātunānattaṁ?


pli: Rūpadhātu saddadhātu gandhadhātu rasadhātu phoṭṭhabbadhātu dhammadhātu—


pli: idaṁ vuccati, bhikkhave, dhātunānattan”ti.


pli: Chaṭṭhaṁ.


title_pli: Saṁyutta Nikāya 14.7 1. Nānattavagga

pli: Saṁyutta Nikāya 14.7


pli: Saññānānattasutta


pli: “Dhātunānattaṁ, bhikkhave, paṭicca uppajjati saññānānattaṁ, saññānānattaṁ paṭicca uppajjati saṅkappanānattaṁ, saṅkappanānattaṁ paṭicca uppajjati chandanānattaṁ, chandanānattaṁ paṭicca uppajjati pariḷāhanānattaṁ, pariḷāhanānattaṁ paṭicca uppajjati pariyesanānānattaṁ.


pli: Katamañca, bhikkhave, dhātunānattaṁ?


pli: Rūpadhātu …pe… dhammadhātu—


pli: idaṁ vuccati, bhikkhave, dhātunānattaṁ.


pli: Kathañca, bhikkhave, dhātunānattaṁ paṭicca uppajjati saññānānattaṁ, saññānānattaṁ paṭicca uppajjati saṅkappanānattaṁ, saṅkappanānattaṁ paṭicca uppajjati chandanānattaṁ, chandanānattaṁ paṭicca uppajjati pariḷāhanānattaṁ, pariḷāhanānattaṁ paṭicca uppajjati pariyesanānānattaṁ?


pli: Rūpadhātuṁ, bhikkhave, paṭicca uppajjati rūpasaññā, rūpasaññaṁ paṭicca uppajjati rūpasaṅkappo, rūpasaṅkappaṁ paṭicca uppajjati rūpacchando, rūpacchandaṁ paṭicca uppajjati rūpapariḷāho, rūpapariḷāhaṁ paṭicca uppajjati rūpapariyesanā …pe…


pli: dhammadhātuṁ paṭicca uppajjati dhammasaññā, dhammasaññaṁ paṭicca uppajjati dhammasaṅkappo, dhammasaṅkappaṁ paṭicca uppajjati dhammacchando, dhammacchandaṁ paṭicca uppajjati dhammapariḷāho, dhammapariḷāhaṁ paṭicca uppajjati dhammapariyesanā.


pli: Evaṁ, kho, bhikkhave, dhātunānattaṁ paṭicca uppajjati saññānānattaṁ, saññānānattaṁ paṭicca uppajjati saṅkappanānattaṁ, saṅkappanānattaṁ paṭicca uppajjati chandanānattaṁ, chandanānattaṁ paṭicca uppajjati pariḷāhanānattaṁ, pariḷāhanānattaṁ paṭicca uppajjati pariyesanānānattan”ti.


pli: Sattamaṁ.


title_pli: Saṁyutta Nikāya 14.8 1. Nānattavagga

pli: Saṁyutta Nikāya 14.8


pli: 1. Nānattavagga


pli: Nopariyesanānānattasutta


pli: Sāvatthiyaṁ viharati.


pli: “Dhātunānattaṁ, bhikkhave, paṭicca uppajjati saññānānattaṁ, saññānānattaṁ paṭicca uppajjati saṅkappanānattaṁ, saṅkappanānattaṁ paṭicca uppajjati chandanānattaṁ, chandanānattaṁ paṭicca uppajjati pariḷāhanānattaṁ, pariḷāhanānattaṁ paṭicca uppajjati pariyesanānānattaṁ;


pli: no pariyesanānānattaṁ paṭicca uppajjati pariḷāhanānattaṁ, no pariḷāhanānattaṁ paṭicca uppajjati chandanānattaṁ, no chandanānattaṁ paṭicca uppajjati saṅkappanānattaṁ, no saṅkappanānattaṁ paṭicca uppajjati saññānānattaṁ, no saññānānattaṁ paṭicca uppajjati dhātunānattaṁ.


pli: Kathañca, bhikkhave, dhātunānattaṁ paṭicca uppajjati saññānānattaṁ, saññānānattaṁ paṭicca uppajjati …pe… pariyesanānānattaṁ;


pli: no pariyesanānānattaṁ paṭicca uppajjati pariḷāhanānattaṁ, no pariḷāhanānattaṁ paṭicca uppajjati chandanānattaṁ, no chandanānattaṁ paṭicca uppajjati saṅkappanānattaṁ, no saṅkappanānattaṁ paṭicca uppajjati saññānānattaṁ, no saññānānattaṁ paṭicca uppajjati dhātunānattaṁ?


pli: Rūpadhātuṁ, bhikkhave, paṭicca uppajjati rūpasaññā …pe…


pli: dhammadhātuṁ paṭicca uppajjati dhammasaññā, dhammasaññaṁ paṭicca uppajjati …pe… dhammapariyesanā;


pli: no dhammapariyesanaṁ paṭicca uppajjati dhammapariḷāho, no dhammapariḷāhaṁ paṭicca uppajjati dhammacchando, no dhammacchandaṁ paṭicca uppajjati dhammasaṅkappo, no dhammasaṅkappaṁ paṭicca uppajjati dhammasaññā, no dhammasaññaṁ paṭicca uppajjati dhammadhātu.


pli: Evaṁ kho, bhikkhave, dhātunānattaṁ paṭicca uppajjati saññānānattaṁ, saññānānattaṁ paṭicca uppajjati …pe… pariyesanānānattaṁ;


pli: no pariyesanānānattaṁ paṭicca uppajjati pariḷāhanānattaṁ, no pariḷāhanānattaṁ paṭicca uppajjati chandanānattaṁ, no chandanānattaṁ paṭicca uppajjati saṅkappanānattaṁ, no saṅkappanānattaṁ paṭicca uppajjati saññānānattaṁ, no saññānānattaṁ paṭicca uppajjati dhātunānattan”ti.


pli: Aṭṭhamaṁ.


title_pli: Saṁyutta Nikāya 14.9 1. Nānattavagga

pli: Saṁyutta Nikāya 14.9


pli: Bāhiraphassanānattasutta


pli: “Dhātunānattaṁ, bhikkhave, paṭicca uppajjati saññānānattaṁ, saññānānattaṁ paṭicca uppajjati saṅkappanānattaṁ, saṅkappanānattaṁ paṭicca uppajjati phassanānattaṁ, phassanānattaṁ paṭicca uppajjati vedanānānattaṁ, vedanānānattaṁ paṭicca uppajjati chandanānattaṁ, chandanānattaṁ paṭicca uppajjati pariḷāhanānattaṁ, pariḷāhanānattaṁ paṭicca uppajjati pariyesanānānattaṁ, pariyesanānānattaṁ paṭicca uppajjati lābhanānattaṁ.


pli: Katamañca, bhikkhave, dhātunānattaṁ?


pli: Rūpadhātu …pe… dhammadhātu—


pli: idaṁ vuccati, bhikkhave, dhātunānattaṁ.


pli: Kathañca, bhikkhave, dhātunānattaṁ paṭicca uppajjati saññānānattaṁ, saññānānattaṁ paṭicca uppajjati …pe… lābhanānattaṁ?


pli: Rūpadhātuṁ, bhikkhave, paṭicca uppajjati rūpasaññā, rūpasaññaṁ paṭicca uppajjati rūpasaṅkappo, rūpasaṅkappaṁ paṭicca uppajjati rūpasamphasso, rūpasamphassaṁ paṭicca uppajjati rūpasamphassajā vedanā, rūpasamphassajaṁ vedanaṁ paṭicca uppajjati rūpacchando, rūpacchandaṁ paṭicca uppajjati rūpapariḷāho, rūpapariḷāhaṁ paṭicca uppajjati rūpapariyesanā, rūpapariyesanaṁ paṭicca uppajjati rūpalābho …pe…


pli: dhammadhātuṁ paṭicca uppajjati dhammasaññā, dhammasaññaṁ paṭicca uppajjati dhammasaṅkappo, dhammasaṅkappaṁ paṭicca uppajjati dhammasamphasso, dhammasamphassaṁ paṭicca uppajjati dhammasamphassajā vedanā, dhammasamphassajaṁ vedanaṁ paṭicca uppajjati dhammacchando, dhammacchandaṁ paṭicca uppajjati dhammapariḷāho, dhammapariḷāhaṁ paṭicca uppajjati dhammapariyesanā, dhammapariyesanaṁ paṭicca uppajjati dhammalābho.


pli: Evaṁ kho, bhikkhave, dhātunānattaṁ paṭicca uppajjati saññānānattaṁ, saññānānattaṁ paṭicca uppajjati …pe… pariyesanānānattaṁ, pariyesanānānattaṁ paṭicca uppajjati lābhanānattan”ti.


pli: Navamaṁ.


title_pli: Saṁyutta Nikāya 15.1 1. Paṭhamavagga

pli: Saṁyutta Nikāya 15.1


pli: 1. Paṭhamavagga


pli: Tiṇakaṭṭhasutta


pli: Evaṁ me sutaṁ—


pli: ekaṁ samayaṁ bhagavā sāvatthiyaṁ viharati jetavane anāthapiṇḍikassa ārāme.


pli: Tatra kho bhagavā bhikkhū āmantesi:


pli: “bhikkhavo”ti.


pli: “Bhadante”ti te bhikkhū bhagavato paccassosuṁ.


pli: Bhagavā etadavoca:


pli: “Anamataggoyaṁ, bhikkhave, saṁsāro.


pli: Pubbā koṭi na paññāyati avijjānīvaraṇānaṁ sattānaṁ taṇhāsaṁyojanānaṁ sandhāvataṁ saṁsarataṁ.


pli: Seyyathāpi, bhikkhave, puriso yaṁ imasmiṁ jambudīpe tiṇakaṭṭhasākhāpalāsaṁ taṁ chetvā ekajjhaṁ saṁharitvā caturaṅgulaṁ caturaṅgulaṁ ghaṭikaṁ katvā nikkhipeyya:


pli: ‘ayaṁ me mātā, tassā me mātu ayaṁ mātā’ti, apariyādinnāva, bhikkhave, tassa purisassa mātumātaro assu, atha imasmiṁ jambudīpe tiṇakaṭṭhasākhāpalāsaṁ parikkhayaṁ pariyādānaṁ gaccheyya.


pli: Taṁ kissa hetu?


pli: Anamataggoyaṁ, bhikkhave, saṁsāro.


pli: Evaṁ dīgharattaṁ vo, bhikkhave, dukkhaṁ paccanubhūtaṁ tibbaṁ paccanubhūtaṁ byasanaṁ paccanubhūtaṁ, kaṭasī vaḍḍhitā.


pli: Yāvañcidaṁ, bhikkhave, alameva sabbasaṅkhāresu nibbindituṁ alaṁ virajjituṁ alaṁ vimuccitun”ti.


pli: Paṭhamaṁ.


title_pli: Saṁyutta Nikāya 15.10 1. Paṭhamavagga

pli: Saṁyutta Nikāya 15.10


pli: 1. Paṭhamavagga


pli: Puggalasutta


pli: Ekaṁ samayaṁ bhagavā rājagahe viharati gijjhakūṭe pabbate.


pli: Tatra kho bhagavā bhikkhū āmantesi:


pli: “bhikkhavo”ti.


pli: “Bhadante”ti te bhikkhū bhagavato paccassosuṁ.


pli: Bhagavā etadavoca:


pli: “Anamataggoyaṁ, bhikkhave, saṁsāro …pe…


pli: ekapuggalassa, bhikkhave, kappaṁ sandhāvato saṁsarato siyā evaṁ mahā aṭṭhikaṅkalo aṭṭhipuñjo aṭṭhirāsi yathāyaṁ vepullo pabbato, sace saṁhārako assa, sambhatañca na vinasseyya.


pli: Anamataggoyaṁ, bhikkhave, saṁsāro …pe…


pli: alaṁ vimuccitun”ti.


pli: Idamavoca bhagavā.


pli: Idaṁ vatvāna sugato athāparaṁ etadavoca satthā:


pli: “Ekassekena kappena,


pli: puggalassaṭṭhisañcayo;


pli: Siyā pabbatasamo rāsi,


pli: iti vuttaṁ mahesinā.


pli: So kho panāyaṁ akkhāto,


pli: vepullo pabbato mahā;


pli: Uttaro gijjhakūṭassa,


pli: magadhānaṁ giribbaje.


pli: Yato ca ariyasaccāni,


pli: sammappaññāya passati;


pli: Dukkhaṁ dukkhasamuppādaṁ,


pli: dukkhassa ca atikkamaṁ;


pli: Ariyaṁ caṭṭhaṅgikaṁ maggaṁ,


pli: dukkhūpasamagāminaṁ.


pli: Sa sattakkhattuṁparamaṁ,


pli: sandhāvitvāna puggalo;


pli: Dukkhassantakaro hoti,


pli: sabbasaṁyojanakkhayā”ti.


pli: Dasamaṁ.


pli: Paṭhamo vaggo.


pli: Tassuddānaṁ


pli: Tiṇakaṭṭhañca pathavī,


pli: assu khīrañca pabbataṁ;


pli: Sāsapā sāvakā gaṅgā,


pli: daṇḍo ca puggalena cāti.


title_pli: Saṁyutta Nikāya 15.11 2. Dutiyavagga

pli: Saṁyutta Nikāya 15.11


pli: 2. Dutiyavagga


pli: Duggatasutta


pli: Ekaṁ samayaṁ bhagavā sāvatthiyaṁ viharati.


pli: Tatra kho …pe…


pli: “Anamataggoyaṁ, bhikkhave, saṁsāro.


pli: Pubbā koṭi na paññāyati avijjānīvaraṇānaṁ sattānaṁ taṇhāsaṁyojanānaṁ sandhāvataṁ saṁsarataṁ.


pli: Yaṁ, bhikkhave, passeyyātha duggataṁ durūpetaṁ niṭṭhamettha gantabbaṁ:


pli: ‘amhehipi evarūpaṁ paccanubhūtaṁ iminā dīghena addhunā’ti.


pli: Taṁ kissa hetu …pe…


pli: yāvañcidaṁ, bhikkhave, alameva sabbasaṅkhāresu nibbindituṁ alaṁ virajjituṁ alaṁ vimuccitun”ti.


pli: Paṭhamaṁ.


title_pli: Saṁyutta Nikāya 15.12 2. Dutiyavagga

pli: Saṁyutta Nikāya 15.12


pli: Sukhitasutta


pli: Sāvatthiyaṁ viharati.


pli: “Anamataggoyaṁ, bhikkhave, saṁsāro …pe…


pli: yaṁ, bhikkhave, passeyyātha sukhitaṁ susajjitaṁ, niṭṭhamettha gantabbaṁ:


pli: Taṁ kissa hetu?


pli: Anamataggoyaṁ, bhikkhave, saṁsāro.


pli: Pubbā koṭi na paññāyati …pe…


pli: alaṁ vimuccitun”ti.


pli: Dutiyaṁ.


title_pli: Saṁyutta Nikāya 15.13 2. Dutiyavagga

pli: Saṁyutta Nikāya 15.13


pli: 2. Dutiyavagga


pli: Tiṁsamattasutta


pli: Rājagahe viharati veḷuvane.


pli: Atha kho tiṁsamattā pāveyyakā bhikkhū sabbe āraññikā sabbe piṇḍapātikā sabbe paṁsukūlikā sabbe tecīvarikā sabbe sasaṁyojanā yena bhagavā tenupasaṅkamiṁsu; upasaṅkamitvā bhagavantaṁ abhivādetvā ekamantaṁ nisīdiṁsu.


pli: Atha kho bhagavato etadahosi:


pli: “ime kho tiṁsamattā pāveyyakā bhikkhū sabbe āraññikā sabbe piṇḍapātikā sabbe paṁsukūlikā sabbe tecīvarikā sabbe sasaṁyojanā.


pli: Yannūnāhaṁ imesaṁ tathā dhammaṁ deseyyaṁ yathā nesaṁ imasmiṁyeva āsane anupādāya āsavehi cittāni vimucceyyun”ti.


pli: Atha kho bhagavā bhikkhū āmantesi:


pli: “bhikkhavo”ti.


pli: “Bhadante”ti te bhikkhū bhagavato paccassosuṁ.


pli: Bhagavā etadavoca:


pli: “Anamataggoyaṁ, bhikkhave, saṁsāro.


pli: Pubbā koṭi na paññāyati avijjānīvaraṇānaṁ sattānaṁ taṇhāsaṁyojanānaṁ sandhāvataṁ saṁsarataṁ.


pli: Taṁ kiṁ maññatha, bhikkhave, katamaṁ nu kho bahutaraṁ, yaṁ vā vo iminā dīghena addhunā sandhāvataṁ saṁsarataṁ sīsacchinnānaṁ lohitaṁ passannaṁ paggharitaṁ, yaṁ vā catūsu mahāsamuddesu udakan”ti?


pli: “Yathā kho mayaṁ, bhante, bhagavatā dhammaṁ desitaṁ ājānāma, etadeva, bhante, bahutaraṁ, yaṁ no iminā dīghena addhunā sandhāvataṁ saṁsarataṁ sīsacchinnānaṁ lohitaṁ passannaṁ paggharitaṁ, na tveva catūsu mahāsamuddesu udakan”ti.


pli: “Sādhu sādhu, bhikkhave, sādhu kho me tumhe, bhikkhave, evaṁ dhammaṁ desitaṁ ājānātha.


pli: Etadeva, bhikkhave, bahutaraṁ, yaṁ vo iminā dīghena addhunā sandhāvataṁ saṁsarataṁ sīsacchinnānaṁ lohitaṁ passannaṁ paggharitaṁ, na tveva catūsu mahāsamuddesu udakaṁ.


pli: Dīgharattaṁ vo, bhikkhave, gunnaṁ sataṁ gobhūtānaṁ sīsacchinnānaṁ lohitaṁ passannaṁ paggharitaṁ, na tveva catūsu mahāsamuddesu udakaṁ.


pli: Dīgharattaṁ vo, bhikkhave, mahiṁsānaṁ sataṁ mahiṁsabhūtānaṁ sīsacchinnānaṁ lohitaṁ passannaṁ paggharitaṁ …pe…


pli: dīgharattaṁ vo, bhikkhave, urabbhānaṁ sataṁ urabbhabhūtānaṁ …pe…


pli: ajānaṁ sataṁ ajabhūtānaṁ …


pli: migānaṁ sataṁ migabhūtānaṁ …


pli: kukkuṭānaṁ sataṁ kukkuṭabhūtānaṁ …


pli: sūkarānaṁ sataṁ sūkarabhūtānaṁ …


pli: dīgharattaṁ vo, bhikkhave, corā gāmaghātāti gahetvā sīsacchinnānaṁ lohitaṁ passannaṁ paggharitaṁ.


pli: Dīgharattaṁ vo, bhikkhave, corā pāripanthikāti gahetvā sīsacchinnānaṁ lohitaṁ passannaṁ paggharitaṁ.


pli: Dīgharattaṁ vo, bhikkhave, corā pāradārikāti gahetvā sīsacchinnānaṁ lohitaṁ passannaṁ paggharitaṁ, na tveva catūsu mahāsamuddesu udakaṁ.


pli: Taṁ kissa hetu?


pli: Anamataggoyaṁ, bhikkhave, saṁsāro …pe…


pli: alaṁ vimuccitun”ti.


pli: Idamavoca bhagavā.


pli: Attamanā te bhikkhū bhagavato bhāsitaṁ abhinandunti.


pli: Imasmiñca pana veyyākaraṇasmiṁ bhaññamāne tiṁsamattānaṁ pāveyyakānaṁ bhikkhūnaṁ anupādāya āsavehi cittāni vimucciṁsūti.


pli: Tatiyaṁ.


title_pli: Saṁyutta Nikāya 15.14 2. Dutiyavagga

pli: Saṁyutta Nikāya 15.14


pli: 2. Dutiyavagga


pli: Mātusutta


pli: Sāvatthiyaṁ viharati.


pli: “Anamataggoyaṁ, bhikkhave, saṁsāro …pe…


pli: na so, bhikkhave, satto sulabharūpo yo namātābhūtapubbo iminā dīghena addhunā.


pli: Catutthaṁ.


title_pli: Saṁyutta Nikāya 15.15 2. Dutiyavagga

pli: Saṁyutta Nikāya 15.15


pli: Pitusutta


pli: na so, bhikkhave, satto sulabharūpo yo napitābhūtapubbo …pe…


pli: Pañcamaṁ.


title_pli: Saṁyutta Nikāya 15.16 2. Dutiyavagga

pli: Saṁyutta Nikāya 15.16


pli: Bhātusutta


pli: Sāvatthiyaṁ viharati …pe…


pli: “na so, bhikkhave, satto sulabharūpo yo nabhātābhūtapubbo …pe…


pli: alaṁ vimuccitun”ti.


pli: Chaṭṭhaṁ.


title_pli: Saṁyutta Nikāya 15.17 2. Dutiyavagga

pli: Saṁyutta Nikāya 15.17


pli: 2. Dutiyavagga


pli: Bhaginisutta


pli: “na so, bhikkhave, satto sulabharūpo yo nabhaginibhūtapubbo …pe…


pli: Sattamaṁ.


title_pli: Saṁyutta Nikāya 15.18 2. Dutiyavagga

pli: Saṁyutta Nikāya 15.18


pli: Puttasutta


pli: “na so, bhikkhave, satto sulabharūpo yo naputtabhūtapubbo …pe…


pli: Aṭṭhamaṁ.


title_pli: Saṁyutta Nikāya 15.19 2. Dutiyavagga

pli: Saṁyutta Nikāya 15.19


pli: Dhītusutta


pli: Sāvatthiyaṁ viharati.


pli: “Anamataggoyaṁ, bhikkhave, saṁsāro.


pli: Pubbā koṭi na paññāyati avijjānīvaraṇānaṁ sattānaṁ taṇhāsaṁyojanānaṁ sandhāvataṁ saṁsarataṁ.


pli: Na so, bhikkhave, satto sulabharūpo yo na dhītābhūtapubbo iminā dīghena addhunā.


pli: Taṁ kissa hetu?


pli: Anamataggoyaṁ, bhikkhave, saṁsāro.


pli: Evaṁ dīgharattaṁ vo, bhikkhave, dukkhaṁ paccanubhūtaṁ tibbaṁ paccanubhūtaṁ byasanaṁ paccanubhūtaṁ, kaṭasī vaḍḍhitā.


pli: Yāvañcidaṁ, bhikkhave, alameva sabbasaṅkhāresu nibbindituṁ, alaṁ virajjituṁ, alaṁ vimuccitun”ti.


pli: Navamaṁ.


title_pli: Saṁyutta Nikāya 15.2 1. Paṭhamavagga

pli: Saṁyutta Nikāya 15.2


pli: 1. Paṭhamavagga


pli: Pathavīsutta


pli: Seyyathāpi, bhikkhave, puriso imaṁ mahāpathaviṁ kolaṭṭhimattaṁ kolaṭṭhimattaṁ mattikāguḷikaṁ karitvā nikkhipeyya:


pli: ‘ayaṁ me pitā, tassa me pitu ayaṁ pitā’ti, apariyādinnāva bhikkhave, tassa purisassa pitupitaro assu, athāyaṁ mahāpathavī parikkhayaṁ pariyādānaṁ gaccheyya.


pli: Dutiyaṁ.


title_pli: Saṁyutta Nikāya 15.20 2. Dutiyavagga

pli: Saṁyutta Nikāya 15.20


pli: 2. Dutiyavagga


pli: Vepullapabbatasutta


pli: Ekaṁ samayaṁ bhagavā rājagahe viharati gijjhakūṭe pabbate.


pli: Tatra kho bhagavā bhikkhū āmantesi:


pli: “bhikkhavo”ti.


pli: “Bhadante”ti te bhikkhū bhagavato paccassosuṁ.


pli: Bhagavā etadavoca:


pli: “Anamataggoyaṁ, bhikkhave, saṁsāro.


pli: Pubbā koṭi na paññāyati avijjānīvaraṇānaṁ sattānaṁ taṇhāsaṁyojanānaṁ sandhāvataṁ saṁsarataṁ.


pli: Bhūtapubbaṁ, bhikkhave, imassa vepullassa pabbatassa ‘pācīnavaṁso’tveva samaññā udapādi.


pli: Tena kho pana, bhikkhave, samayena manussānaṁ ‘tivarā’tveva samaññā udapādi.


pli: Tivarānaṁ, bhikkhave, manussānaṁ cattārīsa vassasahassāni āyuppamāṇaṁ ahosi.


pli: Tivarā, bhikkhave, manussā pācīnavaṁsaṁ pabbataṁ catūhena ārohanti, catūhena orohanti.


pli: Tena kho pana, bhikkhave, samayena kakusandho bhagavā arahaṁ sammāsambuddho loke uppanno hoti.


pli: Kakusandhassa, bhikkhave, bhagavato arahato sammāsambuddhassa vidhurasañjīvaṁ nāma sāvakayugaṁ ahosi aggaṁ bhaddayugaṁ.


pli: Passatha, bhikkhave, sā cevimassa pabbatassa samaññā antarahitā, te ca manussā kālaṅkatā, so ca bhagavā parinibbuto.


pli: Evaṁ aniccā, bhikkhave, saṅkhārā;


pli: evaṁ addhuvā, bhikkhave, saṅkhārā;


pli: evaṁ anassāsikā, bhikkhave, saṅkhārā.


pli: Yāvañcidaṁ, bhikkhave, alameva sabbasaṅkhāresu nibbindituṁ, alaṁ virajjituṁ, alaṁ vimuccituṁ.


pli: Bhūtapubbaṁ, bhikkhave, imassa vepullassa pabbatassa ‘vaṅkako’tveva samaññā udapādi.


pli: Tena kho pana, bhikkhave, samayena manussānaṁ ‘rohitassā’tveva samaññā udapādi.


pli: Rohitassānaṁ, bhikkhave, manussānaṁ tiṁsavassasahassāni āyuppamāṇaṁ ahosi.


pli: Rohitassā, bhikkhave, manussā vaṅkakaṁ pabbataṁ tīhena ārohanti, tīhena orohanti.


pli: Tena kho pana, bhikkhave, samayena koṇāgamano bhagavā arahaṁ sammāsambuddho loke uppanno hoti.


pli: Koṇāgamanassa, bhikkhave, bhagavato arahato sammāsambuddhassa bhiyyosuttaraṁ nāma sāvakayugaṁ ahosi aggaṁ bhaddayugaṁ.


pli: Evaṁ aniccā, bhikkhave, saṅkhārā …pe…


pli: alaṁ vimuccituṁ.


pli: Bhūtapubbaṁ, bhikkhave, imassa vepullassa pabbatassa ‘supasso’tveva samaññā udapādi.


pli: Tena kho pana, bhikkhave, samayena manussānaṁ ‘suppiyā’tveva samaññā udapādi.


pli: Suppiyānaṁ, bhikkhave, manussānaṁ vīsativassasahassāni āyuppamāṇaṁ ahosi.


pli: Suppiyā, bhikkhave, manussā supassaṁ pabbataṁ dvīhena ārohanti, dvīhena orohanti.


pli: Tena kho pana, bhikkhave, samayena kassapo bhagavā arahaṁ sammāsambuddho loke uppanno hoti.


pli: Kassapassa, bhikkhave, bhagavato arahato sammāsambuddhassa tissabhāradvājaṁ nāma sāvakayugaṁ ahosi aggaṁ bhaddayugaṁ.


pli: Passatha, bhikkhave, sā cevimassa pabbatassa samaññā antarahitā, te ca manussā kālaṅkatā, so ca bhagavā parinibbuto.


pli: Evaṁ aniccā, bhikkhave, saṅkhārā;


pli: evaṁ addhuvā, bhikkhave, saṅkhārā …pe…


pli: Etarahi kho pana, bhikkhave, imassa vepullassa pabbatassa ‘vepullo’tveva samaññā udapādi.


pli: Etarahi kho pana, bhikkhave, imesaṁ manussānaṁ ‘māgadhakā’tveva samaññā udapādi.


pli: Māgadhakānaṁ, bhikkhave, manussānaṁ appakaṁ āyuppamāṇaṁ parittaṁ lahukaṁ;


pli: yo ciraṁ jīvati so vassasataṁ appaṁ vā bhiyyo.


pli: Māgadhakā, bhikkhave, manussā vepullaṁ pabbataṁ muhuttena ārohanti muhuttena orohanti.


pli: Etarahi kho panāhaṁ, bhikkhave, arahaṁ sammāsambuddho loke uppanno.


pli: Mayhaṁ kho pana, bhikkhave, sāriputtamoggallānaṁ nāma sāvakayugaṁ aggaṁ bhaddayugaṁ.


pli: Bhavissati, bhikkhave, so samayo yā ayañcevimassa pabbatassa samaññā antaradhāyissati, ime ca manussā kālaṁ karissanti, ahañca parinibbāyissāmi.


pli: evaṁ addhuvā, bhikkhave, saṅkhārā;


pli: evaṁ anassāsikā, bhikkhave, saṅkhārā.


pli: Yāvañcidaṁ, bhikkhave, alameva sabbasaṅkhāresu nibbindituṁ, alaṁ virajjituṁ, alaṁ vimuccitun”ti.


pli: Idamavoca bhagavā.


pli: Idaṁ vatvāna sugato athāparaṁ etadavoca satthā:


pli: “Pācīnavaṁso tivarānaṁ,


pli: rohitassāna vaṅkako;


pli: Suppiyānaṁ supassoti,


pli: māgadhānañca vepullo.


pli: Aniccā vata saṅkhārā,


pli: uppādavayadhammino;


pli: Uppajjitvā nirujjhanti,


pli: tesaṁ vūpasamo sukho”ti.


pli: Dasamaṁ.


pli: Dutiyo vaggo.


pli: Tassuddānaṁ


pli: Duggataṁ sukhitañceva,


pli: tiṁsa mātāpitena ca;


pli: Bhātā bhaginī putto ca,


pli: dhītā vepullapabbataṁ.


pli: Anamataggasaṁyuttaṁ samattaṁ.


title_pli: Saṁyutta Nikāya 15.3 1. Paṭhamavagga

pli: Saṁyutta Nikāya 15.3


pli: 1. Paṭhamavagga


pli: Assusutta


pli: Sāvatthiyaṁ viharati.


pli: “Anamataggoyaṁ, bhikkhave, saṁsāro.


pli: Pubbā koṭi na paññāyati avijjānīvaraṇānaṁ sattānaṁ taṇhāsaṁyojanānaṁ sandhāvataṁ saṁsarataṁ.


pli: Taṁ kiṁ maññatha, bhikkhave, katamaṁ nu kho bahutaraṁ, yaṁ vā vo iminā dīghena addhunā sandhāvataṁ saṁsarataṁ amanāpasampayogā manāpavippayogā kandantānaṁ rodantānaṁ assu passannaṁ paggharitaṁ, yaṁ vā catūsu mahāsamuddesu udakan”ti?


pli: “Yathā kho mayaṁ, bhante, bhagavatā dhammaṁ desitaṁ ājānāma, etadeva, bhante, bahutaraṁ yaṁ no iminā dīghena addhunā sandhāvataṁ saṁsarataṁ amanāpasampayogā manāpavippayogā kandantānaṁ rodantānaṁ assu passannaṁ paggharitaṁ, na tveva catūsu mahāsamuddesu udakan”ti.


pli: “Sādhu sādhu, bhikkhave, sādhu kho me tumhe, bhikkhave, evaṁ dhammaṁ desitaṁ ājānātha.


pli: Etadeva, bhikkhave, bahutaraṁ yaṁ vo iminā dīghena addhunā sandhāvataṁ saṁsarataṁ amanāpasampayogā manāpavippayogā kandantānaṁ rodantānaṁ assu passannaṁ paggharitaṁ, na tveva catūsu mahāsamuddesu udakaṁ.


pli: Dīgharattaṁ vo, bhikkhave, mātumaraṇaṁ paccanubhūtaṁ;


pli: tesaṁ vo mātumaraṇaṁ paccanubhontānaṁ amanāpasampayogā manāpavippayogā kandantānaṁ rodantānaṁ assu passannaṁ paggharitaṁ, na tveva catūsu mahāsamuddesu udakaṁ.


pli: Dīgharattaṁ vo, bhikkhave, pitumaraṇaṁ paccanubhūtaṁ …pe…


pli: bhātumaraṇaṁ paccanubhūtaṁ …


pli: bhaginimaraṇaṁ paccanubhūtaṁ …


pli: puttamaraṇaṁ paccanubhūtaṁ …


pli: dhītumaraṇaṁ paccanubhūtaṁ …


pli: ñātibyasanaṁ paccanubhūtaṁ …


pli: bhogabyasanaṁ paccanubhūtaṁ.


pli: Dīgharattaṁ vo, bhikkhave, rogabyasanaṁ paccanubhūtaṁ, tesaṁ vo rogabyasanaṁ paccanubhontānaṁ amanāpasampayogā manāpavippayogā kandantānaṁ rodantānaṁ assu passannaṁ paggharitaṁ, na tveva catūsu mahāsamuddesu udakaṁ.


pli: Taṁ kissa hetu?


pli: Anamataggoyaṁ, bhikkhave, saṁsāro …pe…


pli: yāvañcidaṁ, bhikkhave, alameva sabbasaṅkhāresu nibbindituṁ, alaṁ virajjituṁ, alaṁ vimuccitun”ti.


pli: Tatiyaṁ.


title_pli: Saṁyutta Nikāya 15.4 1. Paṭhamavagga

pli: Saṁyutta Nikāya 15.4


pli: 1. Paṭhamavagga


pli: Khīrasutta


pli: Sāvatthiyaṁ viharati.


pli: “Anamataggoyaṁ, bhikkhave, saṁsāro.


pli: Pubbā koṭi na paññāyati avijjānīvaraṇānaṁ sattānaṁ taṇhāsaṁyojanānaṁ sandhāvataṁ saṁsarataṁ.


pli: Taṁ kiṁ maññatha, bhikkhave, katamaṁ nu kho bahutaraṁ, yaṁ vā vo iminā dīghena addhunā sandhāvataṁ saṁsarataṁ mātuthaññaṁ pītaṁ, yaṁ vā catūsu mahāsamuddesu udakan”ti?


pli: “Yathā kho mayaṁ, bhante, bhagavatā dhammaṁ desitaṁ ājānāma, etadeva, bhante, bahutaraṁ yaṁ no iminā dīghena addhunā sandhāvataṁ saṁsarataṁ mātuthaññaṁ pītaṁ, na tveva catūsu mahāsamuddesu udakan”ti.


pli: “Sādhu sādhu, bhikkhave, sādhu kho me tumhe, bhikkhave, evaṁ dhammaṁ desitaṁ ājānātha.


pli: Etadeva, bhikkhave, bahutaraṁ yaṁ vo iminā dīghena addhunā sandhāvataṁ saṁsarataṁ mātuthaññaṁ pītaṁ, na tveva catūsu mahāsamuddesu udakaṁ.


pli: alaṁ vimuccitun”ti.


pli: Catutthaṁ.


title_pli: Saṁyutta Nikāya 15.5 1. Paṭhamavagga

pli: Saṁyutta Nikāya 15.5


pli: Pabbatasutta


pli: Sāvatthiyaṁ viharati …pe… ārāme …pe….


pli: Atha kho aññataro bhikkhu yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho so bhikkhu bhagavantaṁ etadavoca:


pli: “kīvadīgho nu kho, bhante, kappo”ti?


pli: “Dīgho kho, bhikkhu, kappo.


pli: So na sukaro saṅkhātuṁ ettakāni vassāni iti vā, ettakāni vassasatāni iti vā, ettakāni vassasahassāni iti vā, ettakāni vassasatasahassāni iti vā”ti.


pli: “Sakkā pana, bhante, upamaṁ kātun”ti?


pli: “Sakkā, bhikkhū”ti bhagavā avoca.


pli: “Seyyathāpi, bhikkhu, mahāselo pabbato yojanaṁ āyāmena yojanaṁ vitthārena yojanaṁ ubbedhena acchinno asusiro ekagghano.


pli: Tamenaṁ puriso vassasatassa vassasatassa accayena kāsikena vatthena sakiṁ sakiṁ parimajjeyya.


pli: Khippataraṁ kho so, bhikkhu, mahāselo pabbato iminā upakkamena parikkhayaṁ pariyādānaṁ gaccheyya, na tveva kappo.


pli: Evaṁ dīgho, bhikkhu, kappo.


pli: Evaṁ dīghānaṁ kho, bhikkhu, kappānaṁ neko kappo saṁsito, nekaṁ kappasataṁ saṁsitaṁ, nekaṁ kappasahassaṁ saṁsitaṁ, nekaṁ kappasatasahassaṁ saṁsitaṁ.


pli: Taṁ kissa hetu?


pli: Anamataggoyaṁ, bhikkhu, saṁsāro.


pli: Pubbā koṭi …pe…


pli: yāvañcidaṁ, bhikkhu, alameva sabbasaṅkhāresu nibbindituṁ, alaṁ virajjituṁ, alaṁ vimuccitun”ti.


pli: Pañcamaṁ.


title_pli: Saṁyutta Nikāya 15.6 1. Paṭhamavagga

pli: Saṁyutta Nikāya 15.6


pli: 1. Paṭhamavagga


pli: Sāsapasutta


pli: Sāvatthiyaṁ viharati.


pli: Atha kho aññataro bhikkhu yena bhagavā …pe… ekamantaṁ nisinno kho so bhikkhu bhagavantaṁ etadavoca:


pli: “kīvadīgho nu kho, bhante, kappo”ti?


pli: “Dīgho kho, bhikkhu, kappo.


pli: So na sukaro saṅkhātuṁ ettakāni vassāni iti vā …pe… ettakāni vassasatasahassāni iti vā”ti.


pli: “Sakkā pana, bhante, upamaṁ kātun”ti?


pli: “Sakkā, bhikkhū”ti bhagavā avoca.


pli: “Seyyathāpi, bhikkhu, āyasaṁ nagaraṁ yojanaṁ āyāmena yojanaṁ vitthārena yojanaṁ ubbedhena, puṇṇaṁ sāsapānaṁ guḷikābaddhaṁ.


pli: Tato puriso vassasatassa vassasatassa accayena ekamekaṁ sāsapaṁ uddhareyya.


pli: Khippataraṁ kho so, bhikkhu, mahāsāsaparāsi iminā upakkamena parikkhayaṁ pariyādānaṁ gaccheyya, na tveva kappo.


pli: Evaṁ dīgho kho, bhikkhu, kappo.


pli: Evaṁ dīghānaṁ kho, bhikkhu, kappānaṁ neko kappo saṁsito, nekaṁ kappasataṁ saṁsitaṁ, nekaṁ kappasahassaṁ saṁsitaṁ, nekaṁ kappasatasahassaṁ saṁsitaṁ.


pli: Taṁ kissa hetu?


pli: Anamataggoyaṁ, bhikkhu, saṁsāro …pe…


pli: alaṁ vimuccitun”ti.


pli: Chaṭṭhaṁ.


title_pli: Saṁyutta Nikāya 15.7 1. Paṭhamavagga

pli: Saṁyutta Nikāya 15.7


pli: 1. Paṭhamavagga


pli: Sāvakasutta


pli: Sāvatthiyaṁ viharati.


pli: Atha kho sambahulā bhikkhū yena bhagavā …pe… ekamantaṁ nisinnā kho te bhikkhū bhagavantaṁ etadavocuṁ:


pli: “kīvabahukā nu kho, bhante, kappā abbhatītā atikkantā”ti?


pli: “Bahukā kho, bhikkhave, kappā abbhatītā atikkantā.


pli: Te na sukarā saṅkhātuṁ:


pli: ‘ettakā kappā iti vā, ettakāni kappasatāni iti vā, ettakāni kappasahassāni iti vā, ettakāni kappasatasahassāni iti vā’”ti.


pli: “Sakkā pana, bhante, upamaṁ kātun”ti?


pli: “Sakkā, bhikkhave”ti bhagavā avoca.


pli: “Idhassu, bhikkhave, cattāro sāvakā vassasatāyukā vassasatajīvino.


pli: Te divase divase kappasatasahassaṁ kappasatasahassaṁ anussareyyuṁ.


pli: Ananussaritāva, bhikkhave, tehi kappā assu, atha kho te cattāro sāvakā vassasatāyukā vassasatajīvino vassasatassa accayena kālaṁ kareyyuṁ.


pli: Evaṁ bahukā kho, bhikkhave, kappā abbhatītā atikkantā.


pli: ‘ettakā kappā iti vā, ettakāni kappasatāni iti vā, ettakāni kappasahassāni iti vā, ettakāni kappasatasahassāni iti vā’ti.


pli: Taṁ kissa hetu?


pli: Anamataggoyaṁ, bhikkhave, saṁsāro …pe…


pli: alaṁ vimuccitun”ti.


pli: Sattamaṁ.


title_pli: Saṁyutta Nikāya 15.8 1. Paṭhamavagga

pli: Saṁyutta Nikāya 15.8


pli: 1. Paṭhamavagga


pli: Gaṅgāsutta


pli: Rājagahe viharati veḷuvane.


pli: Atha kho aññataro brāhmaṇo yena bhagavā tenupasaṅkami; upasaṅkamitvā bhagavatā saddhiṁ sammodi.


pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdi. Ekamantaṁ nisinno kho so brāhmaṇo bhagavantaṁ etadavoca:


pli: “kīvabahukā nu kho, bho gotama, kappā abbhatītā atikkantā”ti?


pli: “Bahukā kho, brāhmaṇa, kappā abbhatītā atikkantā.


pli: Te na sukarā saṅkhātuṁ:


pli: ‘ettakā kappā iti vā, ettakāni kappasatāni iti vā, ettakāni kappasahassāni iti vā, ettakāni kappasatasahassāni iti vā’”ti.


pli: “Sakkā pana, bho gotama, upamaṁ kātun”ti?


pli: “Sakkā, brāhmaṇā”ti bhagavā avoca.


pli: “Seyyathāpi, brāhmaṇa, yato cāyaṁ gaṅgā nadī pabhavati yattha ca mahāsamuddaṁ appeti, yā etasmiṁ antare vālikā sā na sukarā saṅkhātuṁ:


pli: ‘ettakā vālikā iti vā, ettakāni vālikasatāni iti vā, ettakāni vālikasahassāni iti vā, ettakāni vālikasatasahassāni iti vā’ti.


pli: Tato bahutarā kho, brāhmaṇa, kappā abbhatītā atikkantā.


pli: ‘ettakā kappā iti vā, ettakāni kappasatāni iti vā, ettakāni kappasahassāni iti vā, ettakāni kappasatasahassāni iti vā’ti.


pli: Taṁ kissa hetu?


pli: Anamataggoyaṁ, brāhmaṇa, saṁsāro.


pli: Pubbā koṭi na paññāyati avijjānīvaraṇānaṁ sattānaṁ taṇhāsaṁyojanānaṁ sandhāvataṁ saṁsarataṁ.


pli: Evaṁ dīgharattaṁ kho, brāhmaṇa, dukkhaṁ paccanubhūtaṁ tibbaṁ paccanubhūtaṁ byasanaṁ paccanubhūtaṁ, kaṭasī vaḍḍhitā.


pli: Yāvañcidaṁ, brāhmaṇa, alameva sabbasaṅkhāresu nibbindituṁ, alaṁ virajjituṁ, alaṁ vimuccitun”ti.


pli: Evaṁ vutte, so brāhmaṇo bhagavantaṁ etadavoca:


pli: “abhikkantaṁ, bho gotama, abhikkantaṁ, bho gotama …pe…


pli: upāsakaṁ maṁ bhavaṁ gotamo dhāretu ajjatagge pāṇupetaṁ saraṇaṁ gatan”ti.


pli: Aṭṭhamaṁ.


title_pli: Saṁyutta Nikāya 15.9 1. Paṭhamavagga

pli: Saṁyutta Nikāya 15.9


pli: 1. Paṭhamavagga


pli: Daṇḍasutta


pli: Sāvatthiyaṁ viharati.


pli: “Anamataggoyaṁ, bhikkhave, saṁsāro.


pli: Seyyathāpi, bhikkhave, daṇḍo uparivehāsaṁ khitto sakimpi mūlena nipatati, sakimpi majjhena nipatati, sakimpi antena nipatati;


pli: evameva kho, bhikkhave, avijjānīvaraṇā sattā taṇhāsaṁyojanā sandhāvantā saṁsarantā sakimpi asmā lokā paraṁ lokaṁ gacchanti, sakimpi parasmā lokā imaṁ lokaṁ āgacchanti.


pli: Anamataggoyaṁ, bhikkhave, saṁsāro …pe…


pli: alaṁ vimuccitun”ti.


pli: Navamaṁ.


title_pli: Saṁyutta Nikāya 16.1 1. Kassapavagga

pli: Saṁyutta Nikāya 16.1


pli: 1. Kassapavagga


pli: Santuṭṭhasutta


pli: “Santuṭṭhāyaṁ, bhikkhave, kassapo itarītarena cīvarena, itarītaracīvarasantuṭṭhiyā ca vaṇṇavādī;


pli: na ca cīvarahetu anesanaṁ appatirūpaṁ āpajjati; aladdhā ca cīvaraṁ na paritassati; laddhā ca cīvaraṁ agadhito amucchito anajjhāpanno ādīnavadassāvī nissaraṇapañño paribhuñjati.


pli: Santuṭṭhāyaṁ, bhikkhave, kassapo itarītarena piṇḍapātena, itarītarapiṇḍapātasantuṭṭhiyā ca vaṇṇavādī; na ca piṇḍapātahetu anesanaṁ appatirūpaṁ āpajjati; aladdhā ca piṇḍapātaṁ na paritassati; laddhā ca piṇḍapātaṁ agadhito amucchito anajjhāpanno ādīnavadassāvī nissaraṇapañño paribhuñjati.


pli: Santuṭṭhāyaṁ, bhikkhave, kassapo itarītarena senāsanena, itarītarasenāsanasantuṭṭhiyā ca vaṇṇavādī; na ca senāsanahetu anesanaṁ appatirūpaṁ āpajjati; aladdhā ca senāsanaṁ na paritassati; laddhā ca senāsanaṁ agadhito amucchito anajjhāpanno ādīnavadassāvī nissaraṇapañño paribhuñjati.


pli: Santuṭṭhāyaṁ, bhikkhave, kassapo itarītarena gilānappaccayabhesajjaparikkhārena, itarītaragilānappaccayabhesajjaparikkhārasantuṭṭhiyā ca vaṇṇavādī; na ca gilānappaccayabhesajjaparikkhārahetu anesanaṁ appatirūpaṁ āpajjati; aladdhā ca gilānappaccayabhesajjaparikkhāraṁ na paritassati; laddhā ca gilānappaccayabhesajjaparikkhāraṁ agadhito amucchito anajjhāpanno ādīnavadassāvī nissaraṇapañño paribhuñjati.


pli: Tasmātiha, bhikkhave, evaṁ sikkhitabbaṁ: ‘santuṭṭhā bhavissāma itarītarena cīvarena, itarītaracīvarasantuṭṭhiyā ca vaṇṇavādino; na ca cīvarahetu anesanaṁ appatirūpaṁ āpajjissāma;


pli: aladdhā ca cīvaraṁ na ca paritassissāma; laddhā ca cīvaraṁ agadhitā amucchitā anajjhāpannā ādīnavadassāvino nissaraṇapaññā paribhuñjissāma’.


pli: (Evaṁ sabbaṁ kātabbaṁ.)


pli: ‘Santuṭṭhā bhavissāma itarītarena piṇḍapātena …pe…


pli: santuṭṭhā bhavissāma itarītarena senāsanena …pe…


pli: santuṭṭhā bhavissāma itarītarena gilānappaccayabhesajjaparikkhārena, itarītaragilānappaccayabhesajjaparikkhārasantuṭṭhiyā ca vaṇṇavādino; na ca gilānappaccayabhesajjaparikkhārahetu anesanaṁ appatirūpaṁ āpajjissāma aladdhā ca gilānappaccayabhesajjaparikkhāraṁ na paritassissāma; laddhā ca gilānappaccayabhesajjaparikkhāraṁ agadhitā amucchitā anajjhāpannā ādīnavadassāvino nissaraṇapaññā paribhuñjissāmā’ti.


pli: Evañhi vo, bhikkhave, sikkhitabbaṁ.


pli: Kassapena vā hi vo, bhikkhave, ovadissāmi yo vā panassa kassapasadiso, ovaditehi ca pana vo tathattāya paṭipajjitabban”ti.


pli: Paṭhamaṁ.


title_pli: Saṁyutta Nikāya 16.10 1. Kassapavagga

pli: Saṁyutta Nikāya 16.10


pli: 1. Kassapavagga


pli: Upassayasutta


pli: Evaṁ me sutaṁ—


pli: ekaṁ samayaṁ āyasmā mahākassapo sāvatthiyaṁ viharati jetavane anāthapiṇḍikassa ārāme.


pli: Atha kho āyasmā ānando pubbaṇhasamayaṁ nivāsetvā pattacīvaramādāya yenāyasmā mahākassapo tenupasaṅkami; upasaṅkamitvā āyasmantaṁ mahākassapaṁ etadavoca:


pli: “āyāma, bhante kassapa, yena aññataro bhikkhunupassayo tenupasaṅkamissāmā”ti.


pli: “Gaccha tvaṁ, āvuso ānanda, bahukicco tvaṁ bahukaraṇīyo”ti.


pli: Dutiyampi kho āyasmā ānando āyasmantaṁ mahākassapaṁ etadavoca:


pli: Tatiyampi kho āyasmā ānando āyasmantaṁ mahākassapaṁ etadavoca:


pli: Atha kho āyasmā mahākassapo pubbaṇhasamayaṁ nivāsetvā pattacīvaramādāya āyasmatā ānandena pacchāsamaṇena yena aññataro bhikkhunupassayo tenupasaṅkami; upasaṅkamitvā paññatte āsane nisīdi.


pli: Atha kho sambahulā bhikkhuniyo yenāyasmā mahākassapo tenupasaṅkamiṁsu; upasaṅkamitvā āyasmantaṁ mahākassapaṁ abhivādetvā ekamantaṁ nisīdiṁsu.


pli: Ekamantaṁ nisinnā kho tā bhikkhuniyo āyasmā mahākassapo dhammiyā kathāya sandassesi samādapesi samuttejesi sampahaṁsesi.


pli: Atha kho āyasmā mahākassapo tā bhikkhuniyo dhammiyā kathāya sandassetvā samādapetvā samuttejetvā sampahaṁsetvā uṭṭhāyāsanā pakkāmi.


pli: Atha kho thullatissā bhikkhunī anattamanā anattamanavācaṁ nicchāresi:


pli: “kiṁ pana ayyo mahākassapo, ayyassa ānandassa vedehamunino sammukhā dhammaṁ bhāsitabbaṁ maññati?


pli: Seyyathāpi nāma sūcivāṇijako sūcikārassa santike sūciṁ vikketabbaṁ maññeyya;


pli: evameva ayyo mahākassapo ayyassa ānandassa vedehamunino sammukhā dhammaṁ bhāsitabbaṁ maññatī”ti.


pli: Assosi kho āyasmā mahākassapo thullatissāya bhikkhuniyā imaṁ vācaṁ bhāsamānāya.


pli: Atha kho āyasmā mahākassapo āyasmantaṁ ānandaṁ etadavoca:


pli: “kiṁ nu kho, āvuso ānanda, ahaṁ sūcivāṇijako, tvaṁ sūcikāro;


pli: udāhu ahaṁ sūcikāro, tvaṁ sūcivāṇijako”ti?


pli: “Khama, bhante kassapa, bālo mātugāmo”ti.


pli: “Āgamehi tvaṁ, āvuso ānanda, mā te saṅgho uttari upaparikkhi.


pli: Taṁ kiṁ maññasi, āvuso ānanda,


pli: api nu tvaṁ bhagavato sammukhā bhikkhusaṅghe upanīto:


pli: ‘ahaṁ, bhikkhave, yāvade ākaṅkhāmi vivicceva kāmehi vivicca akusalehi dhammehi savitakkaṁ savicāraṁ vivekajaṁ pītisukhaṁ paṭhamaṁ jhānaṁ upasampajja viharāmi.


pli: Ānandopi, bhikkhave, yāvade ākaṅkhati vivicceva kāmehi vivicca akusalehi dhammehi savitakkaṁ savicāraṁ vivekajaṁ pītisukhaṁ paṭhamaṁ jhānaṁ upasampajja viharatī’”ti?


pli: “No hetaṁ, bhante”.


pli: “Ahaṁ kho, āvuso, bhagavato sammukhā bhikkhusaṅghe upanīto:


pli: Kassapopi, bhikkhave, yāvade ākaṅkhati vivicceva kāmehi vivicca akusalehi dhammehi …pe… paṭhamaṁ jhānaṁ upasampajja viharatī’ti …pe….


pli: (Navannaṁ anupubbavihārasamāpattīnaṁ pañcannañca abhiññānaṁ evaṁ vitthāro veditabbo.)


pli: ‘ahaṁ, bhikkhave, āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharāmi.


pli: Ānandopi, bhikkhave, āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharatī’”ti?


pli: Kassapopi, bhikkhave, āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharatī’ti.


pli: Sattaratanaṁ vā, āvuso, nāgaṁ aḍḍhaṭṭhamaratanaṁ vā tālapattikāya chādetabbaṁ maññeyya, yo me cha abhiññā chādetabbaṁ maññeyyā”ti.


pli: Cavittha ca pana thullatissā bhikkhunī brahmacariyamhāti.


pli: Dasamaṁ.


title_pli: Saṁyutta Nikāya 16.11 1. Kassapavagga

pli: Saṁyutta Nikāya 16.11


pli: 1. Kassapavagga


pli: Cīvarasutta


pli: Ekaṁ samayaṁ āyasmā mahākassapo rājagahe viharati veḷuvane kalandakanivāpe.


pli: Tena kho pana samayena āyasmā ānando dakkhiṇagirismiṁ cārikaṁ carati mahatā bhikkhusaṅghena saddhiṁ.


pli: Tena kho pana samayena āyasmato ānandassa tiṁsamattā saddhivihārino bhikkhū sikkhaṁ paccakkhāya hīnāyāvattā bhavanti yebhuyyena kumārabhūtā.


pli: Atha kho āyasmā ānando dakkhiṇagirismiṁ yathābhirantaṁ cārikaṁ caritvā yena rājagahaṁ veḷuvanaṁ kalandakanivāpo yenāyasmā mahākassapo tenupasaṅkami; upasaṅkamitvā āyasmantaṁ mahākassapaṁ abhivādetvā ekamantaṁ nisīdi. Ekamantaṁ nisinnaṁ kho āyasmantaṁ ānandaṁ āyasmā mahākassapo etadavoca:


pli: “kati nu kho, āvuso ānanda, atthavase paṭicca bhagavatā kulesu tikabhojanaṁ paññattan”ti?


pli: “Tayo kho, bhante kassapa, atthavase paṭicca bhagavatā kulesu tikabhojanaṁ paññattaṁ—


pli: dummaṅkūnaṁ puggalānaṁ niggahāya pesalānaṁ bhikkhūnaṁ phāsuvihārāya, mā pāpicchā pakkhaṁ nissāya saṅghaṁ bhindeyyuṁ, kulānuddayatāya ca.


pli: Ime kho, bhante kassapa, tayo atthavase paṭicca bhagavatā kulesu tikabhojanaṁ paññattan”ti.


pli: “Atha kiñcarahi tvaṁ, āvuso ānanda, imehi navehi bhikkhūhi indriyesu aguttadvārehi bhojane amattaññūhi jāgariyaṁ ananuyuttehi saddhiṁ cārikaṁ carasi?


pli: Sassaghātaṁ maññe carasi, kulūpaghātaṁ maññe carasi.


pli: Olujjati kho te, āvuso ānanda, parisā;


pli: palujjanti kho te, āvuso, navappāyā.


pli: Na vāyaṁ kumārako mattamaññāsī”ti.


pli: “Api me, bhante kassapa, sirasmiṁ palitāni jātāni.


pli: Atha ca pana mayaṁ ajjāpi āyasmato mahākassapassa kumārakavādā na muccāmā”ti.


pli: “Tathā hi pana tvaṁ, āvuso ānanda, imehi navehi bhikkhūhi indriyesu aguttadvārehi bhojane amattaññūhi jāgariyaṁ ananuyuttehi saddhiṁ cārikaṁ carasi, sassaghātaṁ maññe carasi, kulūpaghātaṁ maññe carasi.


pli: Assosi kho thullanandā bhikkhunī:


pli: “ayyena kira mahākassapena ayyo ānando vedehamuni kumārakavādena apasādito”ti.


pli: Atha kho thullanandā bhikkhunī anattamanā anattamanavācaṁ nicchāresi:


pli: “kiṁ pana ayyo mahākassapo aññatitthiyapubbo samāno ayyaṁ ānandaṁ vedehamuniṁ kumārakavādena apasādetabbaṁ maññatī”ti.


pli: Assosi kho āyasmā mahākassapo thullanandāya bhikkhuniyā imaṁ vācaṁ bhāsamānāya.


pli: Atha kho āyasmā mahākassapo āyasmantaṁ ānandaṁ etadavoca:


pli: “tagghāvuso ānanda, thullanandāya bhikkhuniyā sahasā appaṭisaṅkhā vācā bhāsitā.


pli: Yatvāhaṁ, āvuso, kesamassuṁ ohāretvā kāsāyāni vatthāni acchādetvā agārasmā anagāriyaṁ pabbajito, nābhijānāmi aññaṁ satthāraṁ uddisitā, aññatra tena bhagavatā arahatā sammāsambuddhena.


pli: Pubbe me, āvuso, agārikabhūtassa sato etadahosi:


pli: ‘sambādho gharāvāso rajāpatho, abbhokāso pabbajjā.